text:
Rosagni
Rosagni (in Zeneise de Zena Rezzoagio ò Rezzoagi ascì, peu dâse pe italianismo) l'é un commun drento a-a çittæ metropolitaña de Zena. O l'é o segondo commun ciù grande drento Zena e o terso drento a-a Region, apreuvo à Zena e Vaise.
Giografia fixica[modìfica | modìfica wikitèsto]
Rosagni l'é parte do Parco naturâ regionâ de l'Aveto, e o s'attreuva pròpio inta ancia scciannâ do sciumme Aveto. Pe estenscion l'é o commun ciù grande da çittæ metropolitaña de Zena apreuvo a-a seu capitâ, e o l'é o paise prinçipâ da Valladda de l'Aveto bassa. Da chì se peu arrivâ a-a Valladda do Sturla pe-o Passo da Forcella (875 m i.l.m.)
Istöia[modìfica | modìfica wikitèsto]
Pâ che o nomme o vëgne da-o latin Rus Agni, che a-a lettia o veu dî "paise di bæ" scicomme o scheuve de pegoe l'ea l'attivitæ ciù importante.
Comme tenti villaggi da zöna o l'é nasciuo pe de raxoin commerçiæ: o s'à sviluppou inta stradda ch'a connette a Fontañaboña co-o piaxentin scin da-i tempi do Medioevo.
Parte do Feudo Impëiâ de San Steva de l'Aveto, o n'à scompartio e faccende istoriche e i fæti d'arme ascì. Da un documento de l'Imperatô Federigo o Barbarossa do 1164 se capisce che o feudo o passià inte moen di Malaspina. O paise o vëgne cittou ascì inte di documenti do 1211 e 1251 quande l'ea sotta i Da Meleto sciña o 1330.
O passaggio a-i Fieschi avvëgne do 1495 pe dapeu finî a-i Döia, à causa da fallia congiua do Gianluigi Fieschi do 1547, ch'i deleghian a-i locæ Da Cella o governo da zöna sciña à cheita da Repubrica antiga do 1797.
L'é da quell'anno che co-a dominaçion do Napolion a finià drento a-o dipartimento de l'Entella con capitâ Ciavai, drento a-a Repubrica Ligure. A-i 28 d'arvî do 1798 con di neuvi ordinamenti franseixi Rosagni intra into V canton con capitâ Borzonasca e drento a-a giustistiçion de l'Entella pe dapeu into 1803 in sciâ fin divegnî o çentro prinçipâ do I canton de l'Entella inta giuristiçion omònima.
Pe-o 1804 o s'unisce assemme à Cabanne e Priosa, e into 1805 a passa assemme à tutta a Repubrica into Primmo Impëio de Fransa into Dipartimento di Appennin sciña o 1814.
Passou o Congresso de Vienna do 1814, sotta o Regno de Sardegna Rosagni o perde a muniçipalitæ e o passa sotta à San Steva d'Aveto sciben mantegnindo i offiçi sciña o 1876. da-o 1859 a-o 1926 Rosagni l'arresta compriso into IV mandamento de San Steva d'Aveto do çircondäio de Ciavai, drento a-a provinsa omònima da divixon de Zena, drento a-o Regno d'Italia.
Rosagni tornià commun pe-o 1918, e l'includde e fraçioin de Valle ciaña, Cabanne, Magnasco e Priosa.
Da-o 1973 a-i 30 d'arvî do 2011 l'a fæto parte da Comunità montana Valli Aveto, Graveglia e Sturla.
Sciti de interesse[modìfica | modìfica wikitèsto]
Edifiçi religioxi[modìfica | modìfica wikitèsto]
- Gexa parrocchiâ de San Michê Arcangeo inta capitâ do commun. Construia inta segonda meitæ do XVIII secolo, fæta torna inte l'Euttoçento e rimanezzâ pe-o 1929.
- Ötöio de San Terençian inta capitâ communâ, sotta a-a parròcchia de Rosagni. Edificou into XVI secolo, çittou inte un documento do 1575, o conservava sciña o 1611 unna statua con retræto o santo titolâ, oua custodia inta parrocchiâ de San Michê.
- Gexa parrocchiâ de San Pietro apòstolo inta fraçion de Alpeciaña. A gexa d'ancheu l'é stæta consacrâ a-i 7 d'agosto do 1813.
- Ötöio da Biata Vergine de Fatima inta fraçion de Alpeciaña, in localitæ Loväi, sotta a-a parròcchia de Alpeciaña.
- Ötöio de San Ròcco inta fraçion de Alpeciaña, in localitæ Secorte, sotta a-a parròcchia de Alpeciaña.
- Ötöio da Biata Vergine do Suffraxo inta fraçion de Alpeciaña, in localitæ Secorte, sotta a-a parròcchia de Alpeciaña.
- Gexa parrocchiâ de Santa Maria Maggiô inta fraçion de Brignoe. A seu communitæ parrocchiâ a s'é distaccâ da-a matrixe de Rosagni pe-o 1921.
- Gexa parrocchiâ de San Bernardo inta fraçion de Cabanne. Inte cantoria lignia, sorvia o portâ d'intrâ, l'é poxiçionou l'òrgano istòrico construio do 1905 da-a dita Giuseppe Cavalli de Piaxensa. Da-a parròcchia dipende:
- Cappella inta fraçion de Calsagatta. Nominâ assemme a-e sue tære in ciù atti notarî do XVII secolo e fòscia sede de un antigo castello, a cappelletta a l'é stæta construia da un tâ Repetti - dito Crimea - do 1877. Segondo e vivagne istoriche a l'é stæta erzua da questo pe avei sorviavisciuo a-a Guæra de Crimea (1853-1856) a-i tempo do governo governo do Camillo Benso, o conte de Cavour. À l'interno s'attreuva unna statua picciña de marmo co-a figua da Madonna con il Bambino Gesù. Ancheu a cappella l'é de propietæ privâ.
- A gexa parrocchiâ de San Bertomê inta fraçion de Magnasco
- Cappella inta fraçion de Cardenosa, pòsta in sciô spartiægua co-a valladda do Trebia. Segondo çerti studdi a vëgne da-a segonda meitæ do XIX secolo e inta segonda guæra mondiâ a l'é inta proscimitæ de l'edifiçio campo de battaggia, into 1945, tra i partigien da Rexistensa italiaña e i nazi-fascisti. Into 2006, graçie a-o contributo do consorçio locâ di fonzi e de atri volontäi, i l'an fæto torna o tetto originâ de ciappa. À l'interno gh'ea unna statua marmeua, sottræta da un laddroniçio, da Nostra Signora di Montebruno, ex vòto donâ da-o Agostin Biggio - dito o Scolâ - dapeu da seu guaixon da-a silicoxi piggiâ inte minee americhen.
- Gexa parrocchiâ de San Bertolomê apòstolo inta fraçion de Magnasco.
- Ötöio di San Ròcco inta fraçion de Päseu, sotta a-a parròcchia de Cabanne.
- Gexa parrocchiâ de San Giovanni Battista inta fraçion de Priosa.
- Ötöio da Madònna del'Aggiutto inta fraçion de Scaggiamâ, sotta a-a parròcchia de Cabanne.
- Gexa parrocchiâ de San Gioxeppe inta fraçion de Vicosopran. Parròcchia erzua do 1908 con titolo de prevostua.
- Ötöio da Madònna di Miacoli inta localitæ de Villagarba, sotta a-a parròcchia de Cabanne.
- Gexa parrocchiâ de San Ròcco inta fraçion de Villanoxe, parròcchia da-o 1921.
- Ötöio e Chiesa di San Lorenzo inta fraçion de Villa Cella, sotta a-a parròcchia de Rosagni.
Architettue çivî[modìfica | modìfica wikitèsto]
- Palassetto Da Cella inta fraçion de Cabanne. Rexidensa nobiliâ di padroin locæ Della Cella, a costruçione da casa-fortessa a vëgne da-o XVI secolo e, segondo e vivagne istoriche, a l'é stæta erzua in sce edifiçi za lì existii, appartegnüi a-i scignoi da nobiltæ da-o Antönio Döia. Questo o devegnià defæti scignô feudâ do feudo de San Steva d'Aveto e a construçione de tâ edifiçio à Cabanne é l'ea vosciua pe scheuve i pedaggi da chi o vegniva da-a stradda ch'a s'immetteiva inta valladda do Sturla. A-o lao de l'edificio nobiliâ s'attreuva un antigo portâ do 1791. Chi o nascià l'esploratô e sciensiou Paolo Della Cella, fronza de l'omònima casâ, do 1792 e o l'esplorià o continente d'Africa a-i primmi anni do XIX secolo.
- Moin do Brugnon. Segondo de fonti za do XVI secolo se fa testimoniansa da presensa de un primmo moin, çittou inte un documento do commissäio feudâ dætou a-o 1593. O moin d'ancheu, segondo l'epigrafe do portâ, o vëgne da-o 1856.
- Ponte de Alpeciaña in sce l'Aveto.
- Ponte d'Esoa. Do 1825, erzuo in stî romanico da-i mæximi paisen da fraçion pe traversâ con ciù seguessa l'Aveto. À unna sola arcâ, o presenta al çentro unn'imagine da Vergine Maria co-a scrita in latin Ne tibi si grave- Dicere: Mater ave.
- Roiñe de muage do castello de Rosagni.
- Resti da casa-tore de Brignoe.
- Roiñe da casa-tore di Casoin do Cian.
- Resti do castello de Esoa.
- Resti do castello de Mileto.
- Resti di castelletti da Meuggia.
Economia[modìfica | modìfica wikitèsto]
Comme da pe delongo, o sfrutamento de serve e l'attivitæ agricola l'arrestan e resorse prinçipæ econòmiche do paise avetan. Ghe se cortiva ciù produti agricoli comme verdue, çereæ e fruta e, da l'alleveuia de bestie, se guägna e produçioin locæ latto-caseæ. En ascì presente industrie picciñe e medie attive inta lavoraçion do legno e into settô alimentâ. A-o giorno d'ancheu o paise s'à dedicou ascì a-o settó turistico, sorviatutto inta saxon estiva.
Spòrt[modìfica | modìfica wikitèsto]
Presensa de un complesso sportivo con di campi de tennis, de ballon e unna pisciña descoverta ch'a se deuvia solo d'estæ..
Infrastruttue e transpòrti[modìfica | modìfica wikitèsto]
Stradde[modìfica | modìfica wikitèsto]
Rosagni l'é situâ longo a stradda statâ 586 da Valladda de l'Aveto ch'a parte da Marsaggia, into commun de Corte Brugnatella into piaxentin, da-a stradda statâ 45 da Valladda do Trebia, e a va avanti à l'incomenso da vallâ d'Aveto, ch'a dà o nomme a-a stradda.
Segue in pratica o corso do sciumme Aveto, in sce un percorso tipico montan e a si dirige verso o sud into passìa pe-i centri prinçipæ de Salsominô, Cattaragna e Bòschi - into commun de Ferrê (ciammâ E Ferrër da-i locæ) - dòppo do quæ a l'intra in Liguria e a se collega con Carasco e San Steva d'Aveto. Pròpio questa localitæ montaña a l'é collegâ con Rosagni pe mezo da stradda statâ 654 da Valladda do Nure.
Mobilitæ urbaña[modìfica | modìfica wikitèsto]
O serviçio de transpòrto pubrico locâ de l'AMT o permette in ciù fasce d'oa o collegâse do commun avetan co-a còsta, arente a-o cappolinia de Ciavai; pe-a valladda do Trebia, scin à Beubbio, se spantega pe contra o percorso servio da-e autolinie pubriche de l'azienda piaxentiña Società Emiliana Trasporti Autofiloviari ch'e forniscian servizio regolâ de transpòrto longo a valladda de l'Aveto, co-o passâ pe San Steva de l'Aveto e Marsaggia (Corte Brugnatella).
Localitæ e fraçioin importante[modìfica | modìfica wikitèsto]
- Ventareua
- Cabanne
- O Lago de lamme
Nòte[modìfica | modìfica wikitèsto]
- ↑ Dæto Istat - Popolaçión ao 31 agósto 2019
- ↑ Clascificaçion sismica (XLS), in sce protezionecivile.gov.it.
- ↑ Legge 26 agosto 1993, n. 412, alegòu A, Tabélla di gràddi/giórno di Comùn pe Región e Provìnsa (PDF), in sce efficienzaenergetica.acs.enea.it, 1 màrso 2011, p. 151. URL consultòu o 25 arvî 2012.
Biografia[modìfica | modìfica wikitèsto]
- R. Zanussi San Colombano d'Irlanda Abate d'Europa - Ed. Pontegobbo
- A.Maestri. Il culto di San Colombano in Italia. Archivio storico di Lodi. 1939 e segg.
- Archivum Bobiense Rivista annuale degli Archivi storici Bobiensi (1979-2008). Bobbio
Voxe correlæ[modìfica | modìfica wikitèsto]
Atri progetti[modìfica | modìfica wikitèsto]
- Wikimedia Commons a contêgne di files in sce Rosagni


c: text/html

text:
Riforma protestante
Rifórma protestànte: Moviménto religiôzo comensòu in Germània inte l'anno 1517 ch’o l'à provocòu a scisión inta Gêxa Crestìànn-a. O l'à avûo ascì de consegoénse culturâli, polìtiche e econòmiche.
Da Lutêro a-a pâxe d'Aogósta[modìfica | modìfica wikitèsto]
E raxoìn da “Rifórma” són prinçipalménte de caràtere religiôzo. A coruçión, a degeneraçión morâle e spiritoâle tànto difûze inta Gêxa de Rómma són stæte o pretèsto perché o Martìn Lutêro o fisésse inte 95 têxi (atacæ a-a pòrta da Gêxa de Wittenberg a-i 31 d’òtôbre do 1517) quéllo ch’o l’êa o sò penscêo religiôzo. Quéste têxi che êan cóntra o scàndalo de indulgénse e afrontâvan i problêmi do pecòu, da peniténsa e da gràçia inte ’na nêuva letûa di Evangêi co-in nêuvo anónçio de quélla ch'a l’êa a libera gràçia de Dîo dæta a ògni pecatô indipendenteménte da-i sò mériti.
I Prìnçipi tedéschi, che mâ soportâvan o potêre de Rómma ch’o no ghe permetéiva d’agî liberaménte into govèrno di sò teritöi, fàn sùbito sò quésta “Rifórma” e a l’é quésta a raxón da scisión co-a Gêxa Catòlica. Quésta scisión a l'à provocòu lòtte asæ dûe fra quélli ch’açetâvan quésta nêuva vixón do Crestianêximo e quélli in càngio fedêli a-o Pàppa. Quéste lòtte són finîe co-a pâxe d'Aogósta (into 1555) quànde a divixón fra Catòlichi e Protestànti a l’é diventâ definitîva in bâze a-o prìnçipio cuius regio, eius religio, ch’o l’imponéiva a-i sùditi de segoî a religión do sò Prìnçipe. A dotrìnn-a luterànn-a (dîta pöi protestànte perché quélli chi-â segoîvan “protestâvan cóntra o Pàppa) a s'é difûza sorvetùtto in Germània e inti pàixi nòrdichi. In Inghiltæra a l’à avûo caràtere prevalenteménte polìtico quànde a l’é stæta inpòsta da l'Enrîco VIII.
Calvinìsti e Anglichén[modìfica | modìfica wikitèsto]
No sôlo in Germània gh’êa quésta difûza rouxîa vèrso o potêre do Pàppa e da Gêxa Româna. In Svìsera, a Zurîgo, o Huldrych Zwingli, con l’arénbo de Aotoritæ do pòsto o l’avéiva lê ascì propòsto de Rifórme cóntra o Pàppa e a Cùria Româna. Mòrto lê, e sò idêe són stæta repigiæ da-o Gioâne Calvìn ch’o l’à réize ancón ciù sevêre e o l’à realizòu ’na stréita òrganizaçión teocràtica pontàndo sorvetùtto in sciô têma da predestinaçión. A Rifórma Luterànn-a a l’à inpedîo a-e idêe do Calvìn d’afermâse inte l'Ouröpa do Nòrd, ma se són asæ difûze inte nêuve tære americâne portæ da chi, persegoitòu in Ouröpa, o s’êa rifugiòu la.
In Inghiltæra, pàize catòlico e asæ ligòu a-o Pàppa, o rè Enrîco VIII, pe raxoìn polìtiche e naturalménte econòmiche (i pàixi a-o de la de Àrpi mâ soportâvan de dovéi pagâ pe mantegnî a Gêxa de Rómma), o l’à provocòu ’n scìsma ch’o l’à mantegnûo quélla ch’a l’êa l’òrganizaçión de bâze da Gêxa Catòlica, ma aplicàndo a teologîa da Rifórma. Quésto o l’à provocòu lòtte dûe e sangoinôze che in quàrche mòddo són ancón prezénti inte l'Irlànda do Nòrd (Ulster) dónde Catòlichi e Anglichén són de lóngo a-i færi cùrti. Quéste nêuve vixoìn do Crestianêximo àn dæto vìtta ascì a sétte e moviménti religioxi duaménte contrastæ ségge da-i catòlichi che da-i Riformìsti.
A teologîa da rifórma[modìfica | modìfica wikitèsto]
O prinçìpio bâze da Rifórma protestànte o l’é chi-â sarvéssa a s’òtêgne sôlo co-a fêde e no co-e indùlgénse. Són refuæ dötréi Sacraménti (o batêximo e a comenión) e vêgne afermòu o prinçìpio che fra Dîo e l’òmmo no gh’é nisciùn intermediâio. O Pàppa o no gh’à dónca nisciùnn-a aotoritæ e quésto prinçipio o l’é sostitoîo da-o “lìbero ezàmme” e da-a responsabilitæ do credénte davànti a Dîo e a-o sò pròscimo. Co-a “Rifórma” vêgne eliminòu a diferénsa fra cêgo e làico e introdûto a distinçión fra o potêre civîle e quèllo ecleziàstico: da quésta distinçión nàsce o procèsso de secolarizaçión da socjetæ.
Colegaménti esterni[modìfica | modìfica wikitèsto]
- Wikimedia Commons a contêgne di files in sce Riforma protestante

robotstxt: allowed

filter: keep


text:
Utente:Giodiassi5
Dæti personâli
Âtre informaçioìn
Blòg: Penscêi, pòule e mûxica
Scignorîa, me ciàmmo Zane, e son nasciûo a Zêna. O mæ zenéize o no l'é perfètto, perché o no l'é a mæ lengoa moæ. Mi l'ò inpréizo graçie a-o mæ mesiâvo ma a ciù pàrte da aotodidàtta. In ògni mòddo mi preuvo a dagghe 'na man in sciâ Wikipedia Lìgure, pe quéllo che pòsso, e, into mæximo ténpo çercâ de difónde o ciù poscìbile a léngoa zenéize lengoa ligure. Mi me piaxe a mûxica, a giögrafia, a polìtica, a stöia, a giöpolìtica e a lengoìstega.
A mæ léngoa moæ a l'é a léngoa italiann-a e quàrche vòtta fàsso de traduçioìn da-a Wikipedia Italiann-a a-a Wikipedia Lìgure e de ræo me piâxe scrîve quarcösa in sciâ Wiki Italia màscime in scî argoménti da Ligùria. A segónda léngoa ch'ò inpréizo a schêua, dòppo l'italiàn, a l'é a léngoa ingréize (da quæ ò 'n livello B1 çertificòu) e a tèrsa a léngoa françéize (ch'a me piâxe de ciù de l'ingréize e da quæ ò 'n livello B1 çertificòu). A-o licéo ò studiòu o latìn e-o grêgo antìgo e a-a giornâ d'ancheu son in gràddo de deuviâ o latin pe quàrche discórso bâzico.
Pe mi o zeneize o no l'é sôlo 'na lengoa ma o l'é 'n stîle de vitta, o l'é 'n mòddo de pensâ, o l'é o lengoaggio do chêu e into mæ câxo o l'é 'na pascion ascì. Sciben che o mæ livello do zeneize o no l'é tanto èrto, a-a giornâ d'anchêu son contento de dî che o l'é a lengoa di mæ penscê, de mæ anotaçioin e, de vòtte, di mæ seunni.
A mæ prezéntaçion inte âtre léngoe[modìfica | modìfica wikitèsto]
Italiano: Salve a tutti, il mio nome è Giovanni e son nato a Génova. La mia lingua madre è l'italiano, quando posso provo a dare una mano anche nella Wikipedia Italiana, inoltre dalla Wikipedia italiana talvolta traduco alcune pagine in lingua ligure. Posso dare una mano in particolar modo negli ambiti geografico, musicale, storico e politico.
English: English is the first foreign language that I studied at school. I have a certified B1 level of English.
Français: Le français est la deuxième langue que j'ai étudié. J'ai un niveau B1 de français certifié.
- Brigašc: Viva ru Brigašc
- Munegascu: Min aimu u parlà de Munegu e çercu de ümparà qarcosa graçia a l'internet
- Ventemigliusu: U ventimigliusu me piâxe
- Zenéize: O zenéize l'ò inpréizo graçie a-o mæ mesiâ ma mascime da àotodidàtta inti ùrtimi ànni. O zeneize o no l'é sôlo 'na lengoa ma o l'é 'n stîle de vitta, o l'é 'n mòddo de pensâ, o l'é a lengoa do chêu e into mæ câxo o l'é 'na pascion ascì. Sciben che o mæ livello do zeneize o no l'é tanto èrto, a-a giornâ d'anchêu son contento de dî che o l'é a lengoa di mæ penscê, de mæ anotaçioin e, de vòtte, di mæ seunni.
Latina: Ego schola latinum sermonem perlego.
Vèneto: Mé nòna xe vèneta, donca grasie a éła conosso ón puoco de Vèneto.
E mæ pàgine creæ[modìfica | modìfica wikitèsto]
2016[modìfica | modìfica wikitèsto]
2018[modìfica | modìfica wikitèsto]
2019[modìfica | modìfica wikitèsto]
2020[modìfica | modìfica wikitèsto]
- Féipo Marchetti
- Giöxeppe Verdi
- Çimiteio monumentâle de Stagen
- Hanòi
- Carbònia
- Pénarchi
- Meâli
- Paciûgo e Paciûga
E pagine anpliæ[modìfica | modìfica wikitèsto]
- Friuli Venessia Giulia
- Gioxeppe Conte
- Lengoa Grêga Antîga
- TORÌGGIA (o mæ travàggio ciù grande)
- Gramatica zeneize
- Mandillo (Savuneize)
- Buggiu (Savuneize)
- A Parmæa (Spezin)


text:
Lûnäio
O Lûnäio (ò Calendäio) o l'é un'invension de l'ommo per scistemâ i giorni de l'anno e spartili in meixi. A pòula "lûnaio" a l'indica che a divixion a l'ea fæta segondo e fasi da lunn-a.
In to mondo existe diversci tipi de lûnäi, squæxi tutti son basæ in scia divixion in:
Ciaschedunn-a naçion do mondo a doeuvia a-o manco un lûnäio (quarche naçioin a g'ha un lûnäio offiçiâ e un religioso). I ciù importanti lûnäi doeuviae in to mondo son:
- In ta maggiô parte do mondo o lûnäio Gregorian
- In ti paixi mussurmen o lûnäio islammego
- In India o lûnäio naçionâ indian
- In Isræ o lûnäio ebraico
O ciù importante lûnäio non offiçiâ o l'è quello lûnäio Giulian, usô da-a gexa ortodossa.
Atri progètti[modìfica | modìfica wikitèsto]
- Wikimedia Commons a contêgne di files in sce Lûnäio


text:
Mandillo
Mandillo, o Mandillu u l'é in pessu de tesciûu o papé. A parolla mandillo a l'é za reperturiâ in ducümenti d'u 1381, 1398, 1458, 1473, 1475, a indica in retaggiu de fî o de péssa piccìn, pé sciugäse a frunte o u näsu. U l'äva ascì ciü prupriamente u segnificötu de tuvagiö, crövelêtu, stóffa de inn-a çerta dimensciùn.
Descriçion e stòia[modìfica | modìfica wikitèsto]
A parólla a se svelüppa da u latìn originariu pói in t'u gregu uavδύλιov mandýlion o mandùlion e in te l'arabu منديل mandīl (pl. manādīl) scinn'au ligüre mudernu (XV-XVI secolo).


text:
Acheroppito
Acheroppito, (da-o grego ἀxeιϱoπoίntoϚ, ch'o scigniffica no fæto da man (umaña)), riferio êsençialmente a-e inmagine miacooze de Cristo, in particolâ a-a Santa Cea impressa insce di tesciui comme o mandillo de Kamuliaña e quello de Edessa (o termine "mandillo", in gr. tò uavδύλιov, o ven da l'arabo mandil ò mendil). Pe estenscion co-o termine acheroppito s'indica ascì i atre immaggine do Cristo e da Vergine Maria into senso de retræti aotentichi. Ço o se contrapoñe quindi a l'epitteto xeιϱoπoίntoϚ, ch'o se riferisce a-i idoli. Tæ inmaggine, de origine orientâ, g'han avúo un rollo conscidereive inte l'Ocidente ascì.
O mandillo de Kamuliaña[modìfica | modìfica wikitèsto]
O mandillo de Kamuliaña (ò Kamulia), segondo l' Histoira Ecclesiastega de Zaccaia o Retô do sec. VI o l'ea un retræto de Gexo depento sciu lin che una donna a l'aiva arecugeito inte 'na fontaña e ascozo into so vello, dove n'arestò impresso una copia. E doe immagine finin l'uña a Çezarea de Cappadocia e l'âtra, no lontan, a Kamuliaña, dove vègnan oggetto de culto. O mandillo de Kamuliaña, doppo una traversâ trionfâ de l'Axia Menô, o zonse a Costantinoppoli into 554 ò, segondo a Cronega de Zorzo Çedren (ca. 1100), into 574.[1] L'icoña miacooza a vègne portâ comme palladium imperiâ inte campagne contra i Perscen de Maoriççio, into 586, e de Eracclio, into 622. Questa a gh'aiva una doggia fonçion, religioza e militâ, in quante i imperatoî a dœuvion inta so guæra-croxâ contra i infedeli. No s'ha de nœuve precize in sce-o so aspetto e o no fu ciu mençunao doppo o sec. VIII: de seguo o l'andò desperso durante i dezordeni do periodo iconoclasta.
L'icoña do Sancta Sanctorum[modìfica | modìfica wikitèsto]
A partî da-o sec. VIII un'inmaggine acheroppita do Cristo a l'è documentâ a Romma into Sancta Sanctorum do Lateran. O Liber Pontiphicalis o riferisce, sença precizâne e caratteristeghe, che o pappa Stéva II (752-757) o-a portò in sce-e spalle pe e stradde de Romma menaççâ da-o longobardo Astorfo. Segondo a Cronega de Zorzo Moñego,[2] o patriarca German I, sotta l'impiao iconoclasta Lion III l'Izaorico (717-741), o l'affiò l'inmaggine do Sarvatô a-o mâ co-ina cartapegoa, in sce-a quæ o l'aiva scrito: Segnô, sarva ti mæximo e sarva niatri ascì. L'icoña a saiæ stæta arecugeita da pœu a Romma da-o pappa e deposta inte 'na grande gexa. No l'è precizao de quæ imaggine se tratte: a poriæ êse o mandillo ò l'icoña do Cristo da Chalké (tipo do Pantocratô) ch'a l'ea in sce-a porta de bronzo de l'intrâ do Gran Palaççio de Costantinopoli, primma che l'imperatô o-a fesse levâ. Comunque, inte l'anno 817, a Costantinoppoli s'ea a-o corente de l'existença de l'acheroppita romaña, comme testimonia o patriarca Niceforo, segondo o quæ e çittæ de Edessa e de Romma poeivan vantâse de possede de immagine acheroppite do Sarvatô.
In quante a l'icoña do Sancta Sanctorum conservâ scin a ancœu nonostante o so stæto estremamente frammentaio, di ezammi han permisso de stabilî che se tratta de un Pantocratô, assettao in sce un trono gemmao, beneixente co-a drita e co-in libbro ò un rollo inta scinistra, co-i pê appoggiæ in sce un suppedannio, a cavelea co-a riga into mezo e a barba; l'aoreola a l'è marcâ de lengê da trei braççi de croxe, a veste a l'è porpúia, o cuscin rosso ciæo e o fondo azzuro. Cecchelli (1926-1927) o propoze de datâla a-o sec. V, ponendola in rapporto co-a pittua monumentâ italiaña; ma ancœu se pœu foscia indicâ un termine de paragon ciu vallido inte l'icoña do Pantocratô into monestê de Santa Cattæña a-o Scinai do sec. VI donde, benché o Cristo o segge raffigurao a meza figua, i coî e tutti i âtri particolæ son assæ scimmili, compreizo a forma streita do pannello de legno, a quelli de l'icoña romaña che, in definitiva, poemo ritegnî œuvia bizantiña do sec. VI ò VII, sciben che no se pœu pe aoa precizâ ni a dæta, ni e circostançe de l'arrivo a Romma. In ócaxon de un primmo restaoro sotta Zane X (914-928) in sce-o de rê fu depento una croxe gemmâ e un'inscriçion; mentre sotta Innoxenço III (1198-1216) a fu recoerta da una lammina de argento laoao ch'a lasciava vixibile solo ch'a testa, quella ascì perâtro coverta da un vello de sæa ch'o ne riproduxeiva i træti. Da alloa in ça a se presentò comme una inmaggine da Santa Cea, analloga a quella conservâ da-o sec. 1XIV a Zena inta Gexa de san Bærtomê di Ærminni.
L'inmaggine de Edessa[modìfica | modìfica wikitèsto]
L'inmaggine acheroppita do Cristo ciu famoza l'è quella de Edessa, attuâ Urfa, in Turchia, ligâ a-a stoia de re Abgar, contâ za into sec. IV da Zœuggio de Cezarea.[3] Segondo e primitive lezendie o sovran, maoto, o l'invitò Cristo into so regno, ma Gexo o ghe rispoze ch'o gh'aviæ mandao un di so apostoi, doppo a so morte. Succescivamente un racconto sciriaco, a dotriña de Haddai, o mençuña un retræto do Cristo eseguio da Anania e mandao a Abgar. A lezendia, ch'a preize corpo inta segonda meitæ do sec. VI, a conta che Abgar o scrisse a Cristo e o ghe mandò o pitô Anania, perché o ghe fesse o retræto, ma lê o no l'ariescì a fissâne i træti somatteghi; Cristo alloa o se lavò a cea e sciugandose o lasciò impressa a so inmaggine in sce-a teia; o dette quindi a Anania questo retræto e una lettia e, riçevendoli, Abgat o guarì. Into conto intervegnan ascì i apostoi San Tadê e San Tomaxo. A lettia do Cristo a l'è nota za a Procoppio[4], ma o l'è o storico Evagrio[5] che, poco doppo o 593, o mençuña l'inmaggine acheroppita do Cristo, attribuindo a vittoia di Crestien in sce-i Perscien a-a preçioza reliquia, ch'a l'ea stæta miacoozamente ritrovâ miagiâ sorv'a-a porta da çittæ de Edessa. Questa a l'arestò oggetto de curto fin a-o 944, quand'a vègne trionfalmente portâ a Costantinoppoli sotta Roman I Lecapen e Costantin VII Porfirogenito. A quest'urtimo fu attribuio a verscion esteiza da stoia - ò Narratio[6] - repigiâ inti menei e inti menologhi, comprendente l'arrivo da reliquia a Costantinopoli; mentre una verscion ch'a s'aferma a l'arrivo de Taddeo a Edessa a l'è notta sotta o nomme de Epistola Abgari. O Mandillo o vègne accugeito con gran pompa e collocao into crizotriclinnio, a saa de riçevimento di imperatoî, vegnindo coscì a crovî o rollo de palladium de l'inmaggine de Kamuliaña.
O Stato e a Gexa conscideravan o Mandillo comme a ciu preçioza de reliquie, a-a quæ l'ea consacrao de çeimonnie solenne. Carego de un profondo scignificao religiozo, o l'ea de fæto consciderao scimbolo do misteio de l'Incarnaçion e de l'Œücaistía - inte questo senso o l'ea stæto consciderao un elemento importante da-i iconodôli durante a lotta iconoclasta - ch'o s'azonzeiva a-o valô profilattico. Doppo a preiza de Costantinopoli da parte di Latin da quarta croxâ, into 1204, i tezoi da capitâ vègnan sacchezzæ e o Mandillo, portao in Ocidente, o l'andò perdúo.
L'arrivo do Mandillo a Costantinopoli into 944 o trovò eco inte doe rapprezentaçioin: a primma (sec. XII) a l'è una miniatua da Cronega de Zane Skilitze[7] e a mostra Romman I ch'o baxa a testa do Cristo ch'a ghe vegne presentâ impressa in sce un tesciúo. L'âtra, de poco posteriô a l'avvegnimento, a l'è un'icoña do monestê de Santa Cattæña a-o Scinai e a mostra o re Abgar, co-i træti do Porfiozennio, che in trono o tegne in man o Mandillo, in forma de sarvietta co-e frange in sce-e quæ l'è impresso a cea do Cristo, co-a barba e o nimbo croxao. O pendant o l'è costituio da-a figua assettâ de Tadê; di atre figue de santi se dispoñan inta parte infeiô. Weitzmann (1971; 1976) o l'ha supposto che a parte centrâ a raprezentesse o mandillo izoao. Questa a l'è perçò a primma testimoniança figurâ ch'a se segge conservâ da preçioza inmaggine.
Doppo che e lezendie relative a-o mandillo vègnan acugeite inta liturgia, n'apparse de raprezentaçioin, into sec. XI, primma inti manoscriti e da pœu inte icoñe e inta pittua monumentâ. E ciu antighe son de immagine izoæ inte 'n menologio conservao a Lusciandria,[8] into Vangê de Alavardi[9] e inta Scaa do Paradizo de Zane Climmego[10]. Inte miniatue de Lusciandria e do Vatican o tesciúo do mandillo o l'è recamao a lozanghe, decoræ da un motivo stilizzao, mentre into Vangeio de Alavardi o l'è ornao da di medaggioin doggi, che contegnan una croxe de Mâta, e o l'è orlao de læto da 'n'inscriçion psœüdo-cufica. Into codexo do Vatican compâ ascì, in sce-o mæximo fondo, in negativo, ma sença frange, una testa enantiomorfa: a l'è a replica che o tesciúo, ascozo inte 'na miagia a Ierapoli, o l'aiva lasciao impressa, durante o so trasporto a Edessa (ò inta mæxima Edessa), in sce un mon, o kerámion (ò kerámidion), atra reliquia venerâ.
O preçiozo mandillo, ch'o l'ea stæto fissao in sce un pannello, o l'ea diffiçilmente vixibile e e so rappresentaçioin risurtan assæ despæge tra lô, fæto dovúo ascì a-o mutâse di caratteri fixonommeghi tippichi da tradiçion iconograffega de l'arte bizantiña. Pe a segonda meitæ do sec. XII se conosce doe icoñe famoze: uña de Novgorod,[11] l'âtra foscia bulgara, conservâ da-o sec. 13° into dommo de Laon. Tutte doe derivan da un modello bizantin into quæ o vizo, circondao da-a massa ondulâ di cavelli e da barba, o l'è modellao con un'esprescion doçe e grave. L'assença do collo a l'evoca a maschera apotropæga da Gorgoña antiga, comme za Zorzo Pixide[12] o l'aiva notao into VII secolo.
E inmagine de Zena e de-a Gêxa de San Scirvestro a Romma, aroinæ da de redepentue, porieivan foscia remontâ a quest'eppoca, sciben che a reddenixe di cavelli e da barba a l'indica una dæta posteriô. E numeroze repliche slave, sorvettutto d'ambito ruscio, son caratterizzæ da-a barba bagnâ, a doggia ponta. Queste facce sante son tradiçionalmente composte in sce-o sfondo de un tesciúo scimulao, da-o quæ, tuttavia, sparì rapidamente e frange e inti œuvie ciu tarde a stofa a l'appâ aggroppâ a-i bordi. De inmaggine scimmile compan a partî da-o sec. XII inta pittua murâ; in Cappadocia se n'atrœuva quattro exempi inte gexe de Göreme, posti inta protexi ò into diaconico. A Saklı kilise l'è da segnalâ in particolâ o rapporto do Mandillo con Izaia e a Vergine da Nonçiâ, rapporto ch'o l'evoca a so importança inta dotriña de l'Incarnaçion. In Georgia se pœu trovâ o mandillo inte l'abscide, de d'ato a l'artâ. Inta Panagia Araku de Lagudea, a Çipro, o mandillo o l'è rappresentao insemme co-o kerámion ch'o sormonta l'inscriçion dedicatoia a-o de d'áto da porta; tâ collocaçion, ch'a sottolinnia o valô apotropaico de queste immagine, a se trœuva torna inti Barchen ascì. Sorvettutto, comme succede inte tante gexe rusce do sec. XII[13] e ciu tardi inti Balchen ascì, a so poxiçion sorvelevâ - sotta a cuppoa ò in sce l'ærco trionfâ - a l'aquista ascì valô dogmatico.[14]
Inte rappresentaçioin de Costantinopoli ascidiâ da-i Avai (626) ligæ a l'Inno acatisto, o mandillo o l'appâ inta so fonçion apotropaica. O so impiego in ambito militâ o no fu desmentegao in Ruscia manco ciu tardi, zacché Ivan o Teribbile (1530-1584) o s'impadroní da çitæ de Kazan combattendo sotta un stendardo ch'o ne recava l'inmaggine.
Do resto i racconti da Narratio e de l'Epistola Abgari inspiron ascì di cicli figurativi. Inte l'icoña do Scinai Taddê e o pedon presso o re rimandan a l'Epistola; da-a mæxima fonte dipende e miniatue do Vangê de Gelati,[15] dove in nœuve miniatue l'è rappresentao unze scene che terminan co-o battezzo de Abgar da parte de Taddeo. O rollo 499 da Pep. Morgan Lib. de New York[16] o comprende trezze miniatue che rappresentan i epizodi de Ierapoli - a colonna de fœugo e o mon incizo - ma tuttavia o l'omette di âtri epizodi importanti. A Narratio a l'ha inspiao quattro miniatue into Menologio de Mosca do 1063[17] e træ inte quello de Pariggi[18] do XII secolo.
Doveiva existe però de seguo un ciclo ciu completo da-o quæ deriva e dexe immaggine che compan in sce-a cornixe d'argento indoao do Santo Mandillo de Zena:[19] Abgar o consegna a Anania una lettia pe Cristo; Anania o no l'ariesce a retrae o Cristo; o Cristo o se lava e quindi o consegna a Anania una lettia e o tesciúo con impressa a so inmaggine; Anania o porta a lettia e a teja a Abgar; Abgar o l'allœuga l'inmaggine do Cristo a-o posto de un idolo abbattúo; o vescovo Eülalio o miagia o mandillo; un vescovo o scrœuve o mandillo e o mon co l'inmaggine impressa; o vescovo o bruxa i Perscen, avendo versao de l'œuio inte 'n braxê; a l'arrivo do mandillo a Costantinopoli un indemoniao o guarisce. L'esecuçion de placche sbalçæ, smâtæ e co-o fondo de fî de graña a l'è de âta qualitæ, lasciando suppoñe un'origine costantinopolitaña. O pannello in legno in sce-o quæ l'è depento a cea do Cristo o l'è parçialmente coverto da una teja, foscia una reliquia.
Çerte scene son raffiguræ ascì inta pittua monumentâ do periodo di Paleolloghi, prez. inta gexa da Vergine a Matejič (Maçedonia, Iugoslavia).
A Veronica[modìfica | modìfica wikitèsto]
In Occidente a lezendia da Santa Cea a s'è invece concretizzâ into personaggio mitico de Santa Veronica, o nomme da quæ o poriæ vegnî da vera icona. Lê a l'aviæ sciugao con un mandillo a cea do Cristo l'inmaggine da quæ a ghe saiæ arestâ impressa. Santa Veronica, pe l'influença di misteii che-a mettan in relaçion co-a Pascion, a l'è rapprezentâ comme una matroña con un turbante a l'orientâ; coscì a l'appâ raffigurâ in sce 'n pannello da paa d'artâ do meistro de Flémalle a Francoforte,[20] dove a cea do Cristo a l'è seña, contraiamente a l'iconografia ciu diffuza inta quæ o l'è rappresentao dolorozo e co-a coroña de spiñe. Benché tâ lezendia a l'affonde e so reixe inte 'na tradiçion antighiscima ch'a coinvoze ascì l'emorroissa e a Santa Madæña, o curto da Veronica o no compâ a Romma primma do sec. XII, mentre o no s'attrœuva mai raffigurao inte l'arte bizantiña.
Atre icoñe[modìfica | modìfica wikitèsto]
Se pœu çitâ ascì di atri acheroppiti do Cristo, prez. quello de Gexo figgiœu a Menfi (Egitto), comme riporta into sec. VI Antogno da Piaxença, ò i sudai (scindone) conosciui inte l'Ocidente da-o sec. XIV in ça, comme quello famozo inta cattedrâ de Turin.
Existe ascì de immagine de santi conscideræ miacoose; ancon ciu importanti, da-o punto de vista colturâ e artistego, son i acheroppiti da Vergine. Zorzo Monego (sec. IX) o segnalla un'inmaggine da Vergine impressa in sce una colonna de una gexa in Palestiña (Diospoli ò Lydda), a-a quæ fa ascì alluxon i trei patriarchi orientæ inta so lettia a l'imperatô iconoclasta Teofilo (839): o passaggio do racconto de Zane Damascen in sce-i Maghi,[21] ch'o remonta a 'na tradiçion do sec. V, o parla de un retræto da Vergine eseguio sciu so recesta pe ese inviao a Babilonnia. A questo epizoddio se riferisce l'inlustraçion de un codexo conservao a Geruzalemme[22] ch'a mostra un pittô intento a retrae a Vergine assettâ co-o figgiœu e, inte 'n'âtra scena, a çeimonnia de l'installaçion de l'icoña; da pœu questo retræto o no vegniâ ciu mençunao.
De icoñe da Vergine son stæte conscideræ acheroppite into senso de retræti aotentichi. Into sec. VI, Tedoo o Lettô o ricorda inta Historia Ecclesiastica[23] che l'impiaixe Eüdoscia[24] a l'aiva inviao a Purcheia, a Costantinopoli, un'inmaggine da Moæ de Dê depenta da l'evangelista San Lucco. Un numero conspígo de gexe, sorvettutto a Costantinopoli e a Saonicco, g'han avúo l'appellativo de acheroppite percose se ghe conservava de icoñe de questo tipo. L'inmaggine ch'a l'ha avúo mao fortuña, no solo in area bizantiña dove gh'ea un palladium de Costantinopoli, ma inte l'Occidente ascì, l'è a Vergine Odighítria,[25] dîta de San Lucco, inta quæ a Maia a tegne o figgiœu ben drito co-o braçço scinistro. Nomioze gexe, sorvettutto in Italia, ean ritegnue custode de una icoña de San Lucco; de tante che gh'ea, in particolâ a Romma, inti secc. VII e VIII a ciu scignificativa a l'è quella de Gexa de Santa Françesca Romaña.
Nòtte[modìfica | modìfica wikitèsto]
- ↑ PG, CXXII, coll. 54, 319.
- ↑ Meitæ do sec. IX; PG, CX, coll. 381-384.
- ↑ Historia Ecclesiastica; PG, XX, coll. 120-129.
- ↑ De bello Persico, II, XII, 22, 26, 27.
- ↑ Hist. Eccl.; PG, LXXXVI bis, co-o. 2749.
- ↑ PG, CXIII, coll. 424-453.
- ↑ Madrid, Bibl. Nac., Vit. 26-2, c. 131r.
- ↑ Bibl. do Patriarcato grego ortodosso, 35.
- ↑ Tbilixi, Ist. di manoscriti K. Kekelidze, Acc. de Sciençe, A 484, c. 320v.
- ↑ Romma, BAV, Ross. 251, c. 12v.
- ↑ Mosca, Gosudarstvennaja Tretjakowskaja Gal.
- ↑ De expeditione Persica, I; PG, XCII, coll. 1207-1208.
- ↑ Pskov, monestê do Sarvatô; Novgorod, gexa do Sarvatô de Neredica.
- ↑ A Bojaña, inta Gêxa di San Nichiozo e San Pantalin, do 1259, quattro scimboli do Cristo son raggroppæ into tambúo: Mandillo, Kerámion, Emanoælo e Antigo di Giorni.
- ↑ Tbilixi, Ist. di manoscriti K. Kekelidze, Acc. de Sciençe, eseguio into monestê de Ivirón in sce-o monte Athos into sec. XII.
- ↑ Fin sec. XIV-començo do XV.
- ↑ Gosudarstvennyj Istoritscheskij Mus., Cod. 382.
- ↑ BN, gr. 1528.
- ↑ Primma do 1388 ò do 1362, San Bærtomê di Ærminni.
- ↑ Städelsches Kunstinst. und Städt. Gal.
- ↑ Epistola ad Theophilum imperatorem; PG, XCV, co-o. 352.
- ↑ Greek Orthodox Patriarchate, Lib., 'AYίoῦ Tάϕu 14, c.106v.
- ↑ PG, LXXXVI, co-o. 165.
- ↑ Aretiase a Geruzalemme da-o 443 a-o 460.
- ↑ Da-o monestê di Hodigói, dov'a l'ea conservâ.


text:
Monestê
O Monestê o vén diretaménte da-o monachêximo, quéllo fenòmeno religiôzo pò-u quæ di indivìdoi s'alontànan da-a vìtta sociâle e se retiàn a vìtta privâ (anacoretìsmo) ò vàn a vîve inte 'na comunitæ (cenobìsmo) pe segoî de régole de condûta e razónze a stràdda da perfeçión coscì cómme a l’é indicâ da-a sò fêde.
Descriçion e stöia[modìfica | modìfica wikitèsto]
E paròlle Monestê, Monachêximo e tùtte e sò scìmili gh’àn òrigine da-a paròlla grêga “monos” ò sæ “sôlo”. Coscì l'idêa de'n pòsto seròu a-a vìtta secolâ e dedicòu prinçipalménte a-a preghêa o vén diretaménte da l’esperiénsa di ermìtti, quélle persónn-e che se retiâvan a vîve da sôli, de sòlito in pòsti sarvæghi ò inte cavèrne, pe poéise dedicâ a l'adoraçión de Dîo.
Da-a cavèrna a-a çèlla o pàsso o l'é cùrto. A çèlla a permétte de restâ sôli in meditaçión sénsa e distraçioìn da vìtta secolâ. L'òrìgine di Monestê, ò sæ de'n spàçio seròu dónde òrganizâ a vìtta in preghêa, a se peu çercâ into V sécolo dòppo Crìsto. Da 'na prìmma ativitæ sôlo religiôza, i Monestê són diventæ céntri pe nêuve relaçioìn sociâli intéize ascì cómme rapòrto co-i civîli. Coscì a-o prìmmo anbiénte sôlo pe-i móneghi s'é azónto spàççi pe contegnî a Gêxa e ativitæ despæge.
Dòppo i prìmmi ezénpi egiçién (l’anacoretìsmo de Sant’Antögno abâte) e quélli do VI sécolo inta Tebàide (cenobìsmo de Sàn Pacómio) ch’avéivan sôlo n'ativitæ religiôza, s'é arivòu a-i Monestê grêghi (Mónte Athos ò Metéore inta Tesàlia) ch'avéivan ascì ativitæ de uspiæ ò de schêua. Co-a difuxón do Crestianêximo in Ouröpa, s’é svilupòu ascì o fenòmeno di Monestê e n’é nasciûo in pitìn dapertùtto.
Into VI sécolo, Sàn Benéito da Nòrcia o l'à fisòu a “Régola” pe definî e stabilî i rapòrti fra l'ativitæ religiôza e quélla manoâle di Móneghi. Dòppo són vegnûe e rifórme cluniacénse (órdine religiôzo fondòu a Cluny) e çistercénsi (órdine religiôzo fondòu a Citeaux “Cistercium”). Queste rifórme àn fisòu ascì de régole pe l'edilìçia di Monestê. Inti sécoli i Monestê se són adatæ a-e vàrie condiçioìn e a-i cangiaménti de çitæ e di teritöi.
Són stæti ascì di céntri de ribelión ezegética a-e lézze da Gêxa ch'a l'à punîo severàménte quéste erexîe. O Monestê o l'é a-a goìdda de’n Superiô elétto fra i móneghi. Se se tratâva de 'n Abaçîa alôa o superiô o vegnîva ciamòu “Abòu”. Quànde se pàrla de'n Priorâto conventoâle, se parlà alôa de’n Priô cómme càppo spiritoâle.
Colegaménti esterni[modìfica | modìfica wikitèsto]
- Wikimedia Commons a contêgne di files in sce Monestê


text:
Gazaia
Gazàia o l'é 'n nómme d'òrìgine medievâle ch'o ne vén da-a paròlla "Cazàia" co-a quæ êan ciamæ e colònie chi-â Repùblica de Zȇna a l'à avûo in Crimȇa da l'ànno 1266 a-o 1475. L'inportànsa comerciâle da colònia a l'ȇa dovûa a-o fæto ch'a controlâva unn-a de estremitæ òcidentâli (quélla ciù a setentrión) da stràdda da sæa[1].
Stöia[modìfica | modìfica wikitèsto]
A premìssa polìtica pe stabilî de colònie a Gazàia o l'ȇa stæto o Tratâto do Ninfȇo de l'ànno 1261, co-o quæ l'inperatô de Nicȇa (Ninfȇa ancheu Nàffo) o dâva a-i zenéixi l’escluxîva do Comèrcio into "Mare Maius" (Mâ Néigro)[2] la dónde prìmma gh'ȇa i Veneçién.
De consegoénsa inte l'ànno 1266 l'é stæto dæto a Zȇna a çitæ de Càffa[2] ch'a l'é dòppo diventâ a capitâle di posediménti da Gazàia.
Inte l'ànno 1308 i Móngoli da Strèuppa d'öo comandæ da-o Khan Tòqtâi, dòppo 'n legendâio asédio, àn pigiòu Càffa. Çìnque ànni dòppo, a tùtti i mòddi, i Zenéixi àn tórna avûo a sò colònia da-o sucesô do Tòqtâi, o Uzbèk[2], ch'o l'ȇa interesòu a ristabilî e relaçioìn comerciâli.
Inte l'ànno 1313, avûo tórna o posèsso da çitæ, a Compagna Communis a l'à òrganizòu inte 'n mòddo ciù ordinòu l'aministraçión da colònia[3]. O potȇre de fâ e lézze o l'ȇa atriboîo a l'Officium Gazarie, formòu da éutto magistrâti che stâvan in càrega sôlo sȇi méixi e dòppo nominâvan lô mæximi i sò sucesoî[2]. Quésti, dæta a distànsa da colònia da-a madrepàtria, àivan 'na grànde outonomîa[3]. O potȇre ezecutîvo o l'ȇa afidòu a-o Cónsole de Càffa, ch'o stâva in càrega pe 'n ànno, agiutòu da 'n scrivàn ò cançelȇ, tùtti doî nominæ da-o govèrno zenéize[3]. In càngio, l'ȇa elètto o conséggio de 24 sòcci (ch'o duâva lȇ ascì 'n ànno) di quæ meitæ ȇan nòbili e meitæ mercànti ò artexén. De quésti ùrtimi, quàttro poéivan ȇse génte do pòsto ch'àivan òtegnûo a çitadinànsa zenéize[2]. In sciâ fìn, o conséggio o l'elezéiva 'n conséggio ciù picìn formòu da sȇi sòcci estèrni a quéllo di 24. E âtre çitæ da colònia gh'àivan aministraçioìn scìmili che dipendéivan da quélla de Càffa[3].
Inte l'ànno 1341 e lézze che vàivan inta Gazàia zenéize són stæte arecugéite into Liber Gazarie, ancheu costodîo inte l'Archìvio de Stâto de Zȇna[2]. L'acugéita a l'é stæta dòppo agiornâ inte l'ànno 1441 co-o nómme de Statuta Gazarie[3].
Inte l'ànno 1347 a Stréuppa d'öo, sta vòtta chi goidâ da-o Ganī Bek, a l'à asediòu tórna Càffa. A crònaca anònima[4], ma atriboîa a-o fràtte françescàn, o Michȇ da Ciàssa[5], a cónta che pàiva che-i asediànti avésan caciòu con de catapùrte drénto a-e miâge da çitæ i cadàveri di sò conpàgni mòrti de 'na moutîa vegnûa da-o Levànte, a pèsta néigra. Pâ che i abitànti de Càffa avésan caciòu sùbito i cadàveri in mâ, ma-a pèsta a l'ȇa òrmâi intrâ inta çitæ. Da Càffa, a pèsta a l'é intrâ inta ræ comerciâle di zenéixi ch'a crovîva tùtto o Mediterànio. A bòrdo di bàrchi comerciâli che partîvan da Càffa inte l'ötùnno do 1347, a pèsta a l'é arivâ a Costantinòpoli, prìmma çitæ ouropȇa contagiâ, dòppo a l'é arivâ a Mescìnn-a e da li a s'é spantegâ pe tùtta l'Ouröpa.
A sécca de Càffa a batéiva àspri d'argénto[6]. E intrâte fiscâli da Gazàia ȇan stæte asegnæ a-a "Compera di Gazaria" (Inpréstito de Gazàia), a societæ di creditoî do Stâto ch'a l'àiva inprestòu e palànche pe-e spéize pe-a diféiza da colònia. Ma a "Compera" (l'Inpréstito) a l'ȇa do Bànco Sàn Zòrzo e coscì o l'ȇa quésto ch'o l'aministrâva e tàsce da Gazàia[7].
Dòppo a chéita de Costantinòpoli, inte l'ànno 1453, a Compagna Communis a l'à cedûo a-o Bànco de Sàn Zòrzo a sovranitæ in sciâ Gazàia, perché o l'ȇa l'ùnico ch'o poéiva òrganizâ a rexisténsa cóntra i Tùrchi. Ma ste colònie chi són stæte in sciâ fìn conquistæ da l'Inpȇro Tùrco inte l'ànno 1474[7].
Nòtte[modìfica | modìfica wikitèsto]
- ↑ (IT) Piero Boccardo e Clario Di Fabio, Il secolo dei genovesi, Milàn, Electa, 1999, ISBN 978-88-43-57270-0.
- ↑ 2,0 2,1 2,2 2,3 2,4 2,5 (IT) Giovanni Forcheri, Navi navigazione a Genova nel Trecento. Il Liber Gazarie, , internazionale di studi liguri, Bordighêa, Institûto Internaçionâle de Stùddi Lìguri, 1974.
- ↑ 3,0 3,1 3,2 3,3 3,4 (FR) Jean Marie Pardessus, XXVII - Droit maritime de la République de Gênes, in Collection de lois maritimes antérieures au 18. siècle, vol. 4, Parìggi, Imprimerie royale, 1837, p. 419 ss.
- ↑ (LA) Historia, quae fratris Michaelis de Placea siculi, ordinis sancti Francisci, nomine circumfertur, Palèrmo, Raffaele Starrabba, Scritti inediti o rari di Antonino Amico, 1891, p. 307.
- ↑ Publicâ pi-â prìmma vòtta da-o Rozâio Grigheu into 1791 co-o tìtolo de Historia Sicula.
- ↑ (IT) E coleçioìn de monæe da bànca Carige (PDF), in sce gruppocarige.it. URL consultòu l'8 màzzo 2022.
- ↑ 7,0 7,1 (IT) La Casa delle Compere e dei Banchi di San Giorgio - Colonie del Levante, in sce lacasadisangiorgio.it. URL consultòu l'8 màzzo 2022 (archiviòu da l'url òriginâle o 17 agósto 2017).
Âtri progètti[modìfica | modìfica wikitèsto]
- Wikimedia Commons a contêgne di files in sce Gazaia
Colegaménti estèrni[modìfica | modìfica wikitèsto]
- (EN) Cónsoi e cronologîa da Gazàia, in sce worldstatesmen.org. URL consultòu l'8 màzzo 2022.
- (IT) Gazaria - Enciclopedia on line, in sce treccani.it. URL consultòu l'8 màzzo 2022.


text:
Lavagna
Lavagna a l'è in comûne de 13.168 persunn-e in ta pruvinsa de Zena.
Geògrafia[modìfica | modìfica wikitèsto]
A çitæ ligure a l'è in sciâ costa da Rivea Ligure du Levante. Geògraficamente u sciûmme Entella u a dividde da-a çitæ de Ciavai. U comûn u fa parte da zona ciamâ Tigullio. Gh'è stetu cunferiu, in tu 2007, a bandea bleu pe-a qualitæ du seu mâ.
Stoia[modìfica | modìfica wikitèsto]
U burgu u s'è sviluppòu in epuca ruman-na cu-u numme de Lavania. Lavagna, ch'a l'ea 'na cuntea carulingia, a l'ea a ruccaforte da famiggia Fieschi finn-a u 1198.
Pòsti de interesse[modìfica | modìfica wikitèsto]
- Baxilica de San Steva. I l'han finìa in tu XVII seculu in sce 'na gexa preçedente. Inte l'interno gh'è de decurasiuìn barocche.
- Baxilica de Santa Giulia
- Gexa de l'Immaculata Cunceçiun
- Santuaiu da Nostra Scignua du Carmu
- Santuaiu da Nostra Scignua du Punte
- Hotel Villa Fieschi, l'antiga dimora di cunti Fieschi.
Ecunumia[modìfica | modìfica wikitèsto]
In tu pasòu a l'ea tantu inpurtante l'estraçiun di abæn da-e lucali cave de cræoscistu ('na prìa derivâ da-a cræa).
Manifestaçiuin[modìfica | modìfica wikitèsto]
Feste e fëe[modìfica | modìfica wikitèsto]
Comunicaçiuin[modìfica | modìfica wikitèsto]
Âtri prugetti[modìfica | modìfica wikitèsto]
- Wikimedia Commons a contêgne di files in sce Lavagna


text:
Veloce pe-o ben.
Co-o doggio da velocitæ, a proteçion da privacy integrâ e-a garançia Mozilla, o neuvo Firefox o l'é o megio mòddo de navegâ.
Niatri femmo l'internet ciù seguo, pin de salute e veloce.
Mozilla a l'é a societæ sensa fin de goagno derê Firefox, l'òrginale navegatô alternativo. Niatri creemmo produti e politiche che mantegnan l'internet pe-a gente, no pe-o goagno.
O nòstro inpatto
Quande ti deuvi Firefox, ti agiutti Mozilla a conbatte a dizinformaçion in linia, mostrâ conpetense digitâ e rende ciù civili e seçioin de comenti into Web. Descòvri e iniçiative che rendan l'internet ciù san.
E nòstre inovaçioin
Deuviando a Ræ comme piatafórma, noî costruimmo tecnòlogie avèrte, inovative che permettan a-i svilopatoî de travagiâ inte 'n eco-scistema aziendale sensa cöse ch'en seræ pe 'na esperiensa in ræ velôce e segûa pe tutti.
-
Estenscioin
Personalizza Firefox co-e teu estenscioin preferie pe-a gestion de poule segrete ò o blòcco di anonçi publicitai e atro.
-
Travaggia con niatri
Descòvri cöse ti goagni a travagiâ con Mozilla e amia e nòstre poxiçioin averte in gio pe-o mondo.
-
Bezeugno d'agiutto?
Riçeivi risposte a-e teu domande in sce Firefox e in sce tutti i produti Mozilla da-o nòstro gruppo de sopòrto.


text:
LìgureEdit
ArbenganeseEdit
Sostantîvo
bìscia scròssua f v
var.: biscia scrossu(r)a (Valà du Pennavaire), biscia scòrsua (ràru)
- Definisiùn
- U termine biscia scrossua u se duvéa pé indicâ quellu tìpu de béstia faxente parte du grùppu di rettili che u vegne ciamàu ascì pé italianismu "tartarüga", scrìtu in zenese tartarûga, cun particulà rifeiméntu au genere emys orbicularis ingauna, versciùn da biscia scrossua tipica da ciàna de Arbenga.
Etimologîa / DerivaçiónEdit
A paòlla a deriva pé cuntrasiùn da l'espresciùn "bìscia cu-a scòrsa", che a va a indicâ a cunfurmasiùn da tartarüga stessa.
PronónçiaEdit
- IPA: /bi:ʃʃa ʃkro:swa/
- IPA: /bi:ʃʃa ʃkɹo:swa/
- IPA: /bi:ʃʃa ʃkɹo:suɹa/


text:
Cappélla Sistinn-a
A Cappélla Sistinn-a de Rumma a l'è ün di ciü famuxi tesói d'ärte d'a Çitè d'u Vatican, custrìa intr'a u 1475 e u 1483, ai témpi de Pappa Sistu IV da Ruvie, d'unde a piggia u numme. Da u mêximu puntéfice a piggia numme inn-a segunda Cappélla Sistinn-a ch'a se tröva vexìn a-a Catedräle de Sann-a, mausuléu d'i vegi d'u Pappa.
DescrisiùnModìfica
A l'è cunusciüa in tüttu u mundu za che s'i ghe fan i Cunclävi e di ätre çeimógne uffisiäli, inclüse çerte incurunn-asiùi papäli, e za ch'a l'è staeta decurò da Michel'Angiou Buonarroti. A cappélla se tröva insce a drita d'a Baxilica de San Pé, doppu a Scäa Régia, e in prinçipiu a servîva cumme Cappélla Palatinn-a drentu a-a vegia furtéssa vaticann-a.
A Cappélla a l'è de furma retanguläre e a mesüa 40,93 metri de lünghéssa pe' 13,41 de larghéssa (e dimensciùi d'u Tempiu de Salumùn, cuscì cumm'i sun scrîte in t'u Vegiu Testamentu ). L'artessa a l'è de 20,70 métri e u tèitu furmòu da inn-a vórta a butte rebasciä cun vórte piccinn-e lateräli tütte in faccia a e sö duzze finestre ch'i dan lüxe a l'ambiénte. U pavimentu, d'u XV seculu, u l'è faetu da tarscie pulicrume de märmu.
Inn-a transenna de märmu de Mino da Fiesole, Andrea Bregno e Giovanni Dalmata a dividde a cappélla in te due pärte; quella ciü lärga, cun l'artä, a l'è pe' e çeimógne religiûse e pe di ätri üsi clericäli; quella ciü piccinn-a a l'è pe' i fedéli. A cançellä de passaggiu a l'aea in origine de fêru placcö d'óu e in puxisiùn ciü centräle; a l'è pói staeta spustä versu a pärte d'i fedeli pe garantì ciü tantu spassiu au Pappa. D'i maeximi artisti u l'è a Cantoria, saiéva a di´ u spassiu riservö au córu. E u l'è staetu propriu pappa Sistu IV a creä nu tantu doppu a sö elesiùn (9 agustu 1471), in Cullegiu d'i Cappellaen Cantûri, primu nücleu de quella ch´a saià a Cappélla Müxicäle Puntificia Sistinn-a.
Méntre i avêgnan e çeimognie impurtanti e miagge lateräli sun cuverte da inn-a rîga de arazzi, faeti da u Raffaellu, ch'i mùstran d'i avegniménti d'i Vangeli e d'i atti d'i Apostuli.
I ciaen architettónici i sun ópera de Bacciu Puntélli e i trâvaggi de custrusiùn i sun staeti survavixiunae da Giuanìn d'i Dûsci tra u 1473 e u 1484, ai urdini de Sistu IV.
A primma méssa a l'è staeta çelebrä in t'a Cappélla Sistinn-a u 9 de agustu d'u 1483, cumme çeimognia pe cunsegrä, e dedicäghela, l'Asunçiùn d'a Vèrgine Maria.
E pittüe insce-e miagge i sun staete faete da u Pe' Perugìn, Sciandru Buttexelli, Dumenegu Ghirlandö, Coximu Rosselli, Lucca Signoeli e dai sö rispettivi laburatóri, dunde i se trûvävan u Pinturicchiu, Pê de Coximu e Bertumæ d'a Gatta.
I sugètti d'e pittüe l'aean religiuxi e stórici, selesiunae e divixi segundu l'idéa mediêväle de partisiùn d'a stória d'u Mundu in trei perìudi: primma d'i dexe Cumandamenti, intra Mosè e a nascita d'u Cristu, e pói l'éra Crestianna. I märcan a cuntinuitae intra u pattu antîgu e u növu pattu, o a tranxisiùn da e lézze de Mosè a-a religiùn crestiann-a.
Michel'Angiou Buonarroti u l'è incaregou da u Pappa Giulio II da Rovie, in t'u 1508, de redipinze u suffitu, che in prinçippiu u musträva stélle duae insce in çe blö, oeuvia de Piermattê da Amelia; u travaggiu u vegne finìu intra u 1508 e u 1 de nuvembre d'u 1512. Michel'Angiou u dipinze u Giudisiu Üniversäle, surva a l'artä, tra u 1536 e u 1541; trâvaggiu cumisciunou da Pappa Paulu III Farneise.
Pe purèi rivä au sufittu, Michel'Angiou u l'äva besögnu de qarcosa dunde rêzise; a primma idéa a l'è staeta d'u Bramante, ch'u se inzaegna de custruìghe inn-a imparcatüa speciäle, suspèisa pe l'äia pe' via de çerte çimme. Ma Michel'Angiou u suspetta che sta sulussiùn a l'aviaeva lasciou di gärbi in t'u sufittu, inn-a vótta finiu u trâvaggiu, e cuscì u se custruìsce inn-a impärcatüa da lé, inn-a semplice ciassöa de légnu insce di sustêgni tiae da gärbi int'e miagge, int'a pärte äta vexin a i barcoin.
U primmu straetu de géssu peró u muffìsce perché u l'è troppu süppu. Michel'Angiou u déve cuscì levälu e recummençä daccappu, ma u pröva inn-a növa mesc-ciüa, ciamä intónacu, creä da ün di sö bóccia, Jacupu l'Indacu. Sta mesc-ciüa nu sûlu a l'a rexistìu a-a muffa, ma a l'è ascì inträ in t'e tradisiùin custrutîve italiann-e (e ancun inchö a se dövia).
Michel'Angiou u riçeive l'incàregu de dipinze sulu duzze figüe, i apóstuli, ma quande u trâvaggiu u l'è finìu ghe ne sun ciü de 3.000. I bussetti sun in ducümentu ben pressiusu e cuiusu. Michel'Angiou u dövia mudélli maschili, anche pe-e dónne, scicumme e mudélle i l'aean ciü raeae e custuse.
U Giudisiu Üniversäle u l'è stêtu in t'u mêsu de inn-a dispüta pesante intra u Cardinäle Carafa e Michel'Angiou: l'artista u l'è accüsö de immuralitae e oscenitae intulerabile perché u dipinze de figüe nüe, cun i genitäli in mustra, drent'a-a ciü impurtante gexia d'a Cristianitae, e cuscì inn-a campagna de censüa (cunusciüa cumme "Campagna d'e föggie de figu") a vegne organizä da u Carafa e da M. Sernini (ambasciou de Mantua) pe' levä i afréschi. Quande u Meistru de Çeimogne d'u Pappa, Giaxu da Cesena, u fa inn-a denunsia d'u trâvaggiu fêtu, dixendu ch'u l'è ciü adattu a in bagnu termäle che a inn-a capélla, Michel'Angiou u disségna i trêti de Giaxu in t'a figüa de Minósse, giüdice de l'Infèrnu. U se cunta che quande Giaxu u s'è lamentö cun u Pappa, u puntefice u gh'agge rispóstu che a sö jurisdissiùn a nu se purèiva aplicö a l'infèrnu, e cuscì u ritrêtu u n'è restö.
In cuincidensa cun a mórte de Michel'Angiou, i fan sübitu inn-a lézze pe' crûvì i genitäli (Pictura in Cappella Ap.ca coopriantur). Cuscì Daniéle da Vulterra, in bóccia de Michel'Angiou che doppu stu trâvaggiu u rèstià "U Braghettùn", u cröve i genitäli de figüe cun inn-a spécie de perizóma mantegnindu pàigiu u cumplessu d'i córpi. Quande l'ópera a l´è restaurä, in t'u 1993, i restauratùi i scéglian de nu levä i perizómi d'u Daniele; cumunque, inn-a cópia fedele e sensa censüe dell'originäle, de Marcellu Venüsti, a l'è inchö a Napuli au Müseu de Capudemunte. A cappélla a l'è staeta restaurä da u 1981 a u 1994.
I afréschiModìfica
Lista d'i afréschi d'a Cappélla Sistinn-a:Modìfica
- A Scibilla delfica (1509)
- A creasiùn de Adämu (1511 circa)
- U Giudisiu Üniversäle (1536-1541)
CitasiuìnModìfica
- Zorzu Vasäri (insce i afréschi de Michel'Angiou): St'ópera a l'è stêta pe'n davèi `na lanterna d'a nóstra ärte, e a l'a purto´ sci gran benefissiu e illüminasiùn a l'ärte d'a pittüa che u l'è staetu suffiçente a illüminä u mundu che pe' diversi séculi u l'aea restou in te l'oscüritae. E, a di' a veitae, chiunque u segge in pittû u nu l'a ciü besögnu de preoccupäse intu vedde de innovazioin e invenzioin, növi moddi de dipinze e pose, i vestï insce e figue, e vari dettaggi che ispien un timô reverenziâ, perché u Michelangiou u desse a quest'oeuvia tutta a perfezioe che pö ese dæta a di tæ dettaggi.
- Goethe: Sensa avèi vistu a Cappélla Sistinn-a u nu l'è puscibile furmä in'idéa apressàbile de cusse in ómmu u seggie in graddu de ótégnì.
Ätri prugèttiModìfica
- Wikimedia Commons a contêgne di files in sce Cappélla Sistinn-a


text:
Kiev
Kiev (KиïB in ucràin, trasliteròu in Kyïv, prononçiòu [ˈkɪjiu̯]) a l'é a capitâle e a çitæ ciù popolôza de l'Ucraìnn-a. A se trêuva inta pàrte céntro-setentrionâle da naçión, lóngo o sciùmme Dnepr. A-o prìmmo de zenâ do 2021 a l'avéiva 'na popolaçión de 2.962.180 abitànti[2], a setén ciù elevâ tra quélle de tùtte e çitæ d'Eoröpa[3].
Kiev a l'é 'n'inportànte céntro industriâle, scentìfico e colturâle inte l'Eoröpa do levànte; a l'é a sêde de vàrie indùstrie d'âta tecnologîa, de instituçioìn pe l'instruçión superiôre e monuménti stòrichi. Inta çitæ gh'é 'n estéizo scistêma de traspòrto pùblico e de infrastrutûe, cómme a Metropolitànna de Kiev.
Giögrafîa
Stöia
Pòsti de interèsse
Architetûe religiôze
- Catedrâle de Sànta Sofîa
- Catedrâle de Sàn Nicòlla
- Catedrâle de Sàn Vladimîro
- Monestê de Gròtte de Kiev
- Monestê de indoòu de Sàn Michê
Architetûe civîli
- Palàsso Mariinskij
- Câza de chimêre
- Majdan Nezaležnosti
- Stàtoa da Moæ Pâtria
- Monuménto a l'Indipendénsa
Musêi
- Musêo naçionâle de l'àrte de l'Ucraìnn-a
- Musêo stòrico naçionâle de l'Ucraìnn-a
- Musêo da stöia de Kiev
- Musêo da stöia de l'Ucraìnn-a inta Segónda Goæra Mondiâle
- Musêo stòrico ucraìn Černobyl'
Economîa
Coltûa
Manifestaçioìn
Fèste e fêe
Comunicaçioìn
Aministraçión
Rajon
O teritöio de Kiev o l'é spartîo in dêxe rajon, ò distréiti, indichæ chi de sótta:
Binelàggi
A çitæ de Kiev a l'é binelâ con quélle de[4]:
Scìndichi de Kiev
Galerîa d'inmàgine
A catedrâle de Sànta Sofîa, patrimònio de l'umanitæ de l'UNESCO.
Nòtte
- ↑ (UK) ЧиceлbHicTb HaceлeHHя M.KиєBa (PDF), in sce database.ukrcensus.gov.ua. URL consultòu o 25 frevâ 2022.
- ↑ (UK) ЧиceлbHicTb HaceлeHHя M.KиєBa (PDF), in sce database.ukrcensus.gov.ua. URL consultòu o 25 frevâ 2022.
- ↑ Esclûze e àree metropolitànn-e, (EN) City Mayors: The 500 largest European cities (1 to 100), in sce citymayors.com. URL consultòu o 25 frevâ 2022.
- ↑ (UK) Пepeлik MicT, з яkиMи KиєBoM пiдпиcaHi дokyMeHTи пpo пopiдHeHHя, дpyжбy, cпiBpoбiTHицTBo, пapTHepcTBo (PDF), in sce kyivcity.gov.ua. URL consultòu o 25 frevâ 2022.
Âtri progètti
- Wikimedia Commons a contêgne di files in sce Kiev
Colegaménti estèrni
- (UK) Scîto ofiçiâ, in sce kyivcity.gov.ua. URL consultòu o 25 frevâ 2022.
- (EN) Scîto turìstico ofiçiâ, in sce visitkyiv.travel. URL consultòu o 25 frevâ 2022 (archiviòu da l'url òriginâle o 16 novénbre 2018).


text:
Hansa
Hansa o Liga Hansiatega, in origgine, l'union ciu ò meno diatúa di mercanti tedeschi a l'estero; o termine o passò da pœu a dexignâ a liga di commercianti de çittæ riviasche do Mâ do Nord e do Baltico ch'a s'esteize, tra o 13° e o 17° sec., a di âtre çittæ ascì, no mainæe ma coligæ co-e primme da di streiti ligammi de commercio.
Descriçion e stöiaModìfica
Pù presentando de streite analogie co-e Societæ di mercanti italien in França ò in Fiandra, a Hansa a se ne distinse pe a diata assæ ciu longa into tempo, e pe a maggiô ampieçça territoriâ e pe o carattere sovianaçionâ.
O primmo nuccleo da Hansa o remonta a-a liga ch'a l'unì, da-o 1241, Amburgo e Lubecca, a-a quæ se aggregò ben fîto di âtre, tra de lô alliæ, da-o 13° sec., a costituî a spiña dorsâ da Hansa. Benché questa a foise diretta da de çittæ soggette a-o Sacro Roman Impeo e composta da molte âtre çittæ imperiæ, aderîghe no scignificò mai intrâ a fâ parte politicamente de l'impeo mæximo, ma solo êse ammissi a parteçipâ a-i diritti do mercante tedesco a l'estero.
O commercio da Hansa o fu a un tempo terrestre (trasporto de merçe de l'Œüropa centrâ e orientâ e sciña de l'Axia a-o mâ e viçeversa) e marittimo (veo e proprio monopolio fra e opposte rive do Mâ do Nord e do Baltico): a l'esportava laña e metalli sgrœuzzi da l'Inghiltæra, da-e Fiandre produti locæ e quelli che gh'affluivan da l'Œüropa meridionâ e specce da l'Italia, scangiandoli inte l'interno da Germania, da Polonia e da Ruscia con pelliççe, gran, legnamme da costruçion, metalli sgrœuzzi e laoæ, produti de l'Estremmo Oriente.
Favoia da-a força mæxima che ghe vegniva da l'union de tante çittæ, gjosa e energica inta difeiza di so diritti a Hansa, con a cappo Lubecca, a poette desgœugge a so attivitæ commerciâ ascì pe a tranquillitæ che gh'asseguava l’impeo, ch'o l'evitò de turbâne o paxiffego sviluppo. Doppo a meitæ do 15° sec. o lento affermâse de nœuve forçe politiche into Mâ do Nord e in sce-o Baltico (a dinastia di Tudor in Inghiltæra, quella di Wasa in Scandinavia), l’ostilitæ di Olandeixi e a conquista de Novgorod da parte di zar, che ghe seron l’agençia co-i magazzin, fun l’iniçio da lenta decadença da Hansa, ch'a riçevette un urtimo corpo da-a scoverta de l'America.
Pù senç'ese mai stæta sciolta formalmente, a tègne a so urtima reünion into 1669.
Atri progettiModìfica
- Wikimedia Commons a contêgne di files in sce Hansa


text:
Emys orbicularis
A bìscia scrossua eurupea Emys orbicularis (Linnaeus, 1758) a l'è ina specie de biscia scròssua da famìa di êmidi.[2]
Descrisiùn[modìfica | modìfica wikitèsto]
E fémine e sun sempre ciü grosse di mascci, ch'i i razunzen ina lunghessa cumprésa fra i 15 e i18 cm, velle, difatti, sun mediamènte fra i 20 e i 22 cm. A pursiun du ventre a l'è cumposta da 12 elemènti, e a l'ha in cu(r)û giallu sàbia, cun quarche venaüa ciü scüa.
U dursu u l'è culegàu cu-u ventre grassie a di legamènti de cartillàgine, che permetten a mubilitài de tütte e dui e parti. U g'ha 5 placche vertebràli, 8 de còste, ciü 25 inti fianchi, fra ste chi üna a l'artessa da tésta e due pé a cùa. A scòrsa l'è apiatîu e uvàle, mèntre u cu(r)û du fundu u pò cangià: a segunda cumme se trövan esemplài ch'i ghe l'han marùn, àtri verdu scüu, fin ascì au négru.
Inte quelli ciü zuéni l'è presente ina ca(r)êna sentràle, ch'a scumpaìsce man man che a biscia scròssua a cresce. U cu(r)û da pelle, da testa e de sàmpe u va ascì stu li dau giallu au verdu scüu, serte votte se trövan ascì quelli de maccie gialle in scia superficcie. E dìe sun dutàe de ùngie e e sun culegàe l'üna cun l'atra frassie a 'na particulàre membràna, dîta "interdigitale. A cùa a l'è ciütòstu lunga e a l'è furnia, inte femine e inti mascci de 'n' ungia aa fìn. Sta li, difatti a mezüa tostu a metài da lunghessa cumplescìva da bestia. Diferense fra e sutta divixùi da specie van a tucà a dimensciun, a furma e a culurasiùn da scòrsa.
In Italia i esemplài de grandessa mazù i sun quelli da cianüa Padàna, cun in cu(r)û verdu scüu e a scorsa bumbâ. E atre, maninman ch'u se china versu u meridiun l'han a acòrsca ciàtta e ciü cià(r)u.
Distribusiun[modìfica | modìfica wikitèsto]
L'Emys orbicularis a se tröva inte tòstu tüttu u cuntinente eurupéu (dai Balcài aa penìsua türca, da l'Africa setentriunàle au Purtugallu e aa Spagna, fin a l'Italia, a Fransa, l'Üngaîa, a Pulônia e a Lituànnia), a parte i paisi ciü freidi, cumme quelli da scandinàvia. Inta penìsua iberica e inte quella balcànica a cunvîve cun 'n atra biscia scrossua d'aiva: a Mauremys caspica, l'ünica atra a êsse uriginàia du cuntinente.
Tasciunumîa[modìfica | modìfica wikitèsto]
Vegnen au mumentu ricunusciüe sètte sutta-specie de sta biscia scrossua:[3]
- E. o. orbicularis (Linnaeus, 1758) – biscia scròssua palüstre eurupéa
- E. o. eiselti Fritz, Baran, Budak & Amthauer, 1998 – biscia scròssua palüstre türca (o de Eiselt)
- E. o. galloitalica Fritz, 1995 – biscia scròssua palüstre francu-italiàna
- E. o. hellenica (Valenciennes, 1832) – testuggine palustre ellenica
- E. o. ingauna Jesu, Piombo, Salvidio, Lamagni, Ortale & Genta, 2004 –biscia scròssua palüstre lìgüre
- E. o. occidentalis Fritz, 1993 – biscia scròssua palüstre usidentàle
- E. o. persica Eichwald, 1831 – biscia scròssua palüstre urientàle
Prugetti pé a sò sarvaguàrdia[modìfica | modìfica wikitèsto]
Au mumentu sta specie a l'è cunscide(r)â cumme "minaciâ" a livellu eurupeu, mèntre diferenti nasiun, fra ste chi l'Italia, ricunuscen questa biscia scrossua cumme in periculu d'estinsiun. In Ligü(r)ia a prinsipale culònia de Emys a se tröva inta ciàna d'Arbenga, dunde se trövan esemplài da suttuspecie ingauna. A suttuspecie a l'è chi prutezüa a partì dau 2005 dau "Ciàn d'Asiun pe a Tartarüga Palüstre Ingàuna", visti i livelli critici de ridusiun da presensa in sciu teritòiu da bestia.[4]
E raxùi du riscciu[modìfica | modìfica wikitèsto]
A bìscia scròssua palüstre a l'éa de lungu cumüne fin ai ànni '60 inta ciàna arbenganése, ma a càusa de l'ecesîva ürbanisasiùn e da bunîfica de vaste zòne ümêe, aturnu au 1994 a l'è stâ cunscide(r)â du tüttu estìnta. U recüpe(r)u da spécie u l'è avegnüu grassie a l'inisiatîva de l'Acquâiu de Zena, ch'a l'ha permessu a reintegrasiùn de sta lì intu sò ambiènte. Ancöi a l'è turnâ a êsse difüza prinsipalmènte inti cumüi de Villanöva, Garlènda e Arbenga.[5]
Notte[modìfica | modìfica wikitèsto]
- ↑ van Dijk, Peter Paul & Sindaco, Roberto, IUCN, 2004.
- ↑ (EN) Emys orbicularis, in sce reptile-database.reptarium.cz. URL consultòu o 3 màrso 2012.
- ↑ Emys orbicularis, in sce reptile-database.reptarium.cz. URL consultòu o 3 marzo 2012.
- ↑ (IT) A bìscia scrossua Emys, stàttu e riscciu, in sce lifeemys.eu. URL consultòu o 15 zenâ 2022.
- ↑ (IT) Pruvinsa de Savuna, natüa: a bìscia scrossua Emys, in sce provincia.savona.it. URL consultòu o 16 zenâ 2022.
Atri prugetti[modìfica | modìfica wikitèsto]
- Wikimedia Commons a contêgne di files in sce Emys orbicularis
- Wikispecies a contêgne informaçioìn in sce Emys orbicularis
- O Wikiçionâio lìgure o contegne a vôxe Bìscia scròssua


text:
Australia
L'Australia (nomme ofiçiâ Commonwealth of Australia) o l'è in paise de l'Oçeania e a seu capitâ a l'è Canberra.
A g'ha unn-a sûperfiçie de 7.686.850 km2 e unn-a popolaçion totâle de 20.835.000 abitanti, co-a çittæ ciù popolâ che a l'è Sydney e ätre çittæ importanti son Melbourne, Brisbane e Perth.
A lengua ofiçiâ a l'è l'ingleise.
Giögrafîa[modìfica | modìfica wikitèsto]
Stöia[modìfica | modìfica wikitèsto]
Ordinaménto do Stâto[modìfica | modìfica wikitèsto]
Sovràn: Elisabetta II do Regno Unïo
Primmo Ministro: Scott Morrison
Sudivixoîn aministratîve[modìfica | modìfica wikitèsto]
L'Australia a l'è divisa in stati e tæritöi
Teritöi de l'Australia son ascì arcunn-e isoe de l'Oçeania
Âtri progètti[modìfica | modìfica wikitèsto]
- Wikimedia Commons a contêgne di files in sce Australia


text:
Goæra de sucescion polacca
Guæra de succescion polacca, conflito scciuppao doppo a morte do re Aogusto II de Polonia (1° febbr. 1733).
Doi ean i prinçipæ candidæ a-a succescion polacca: l’elettô de Sassonia Federigo Aogusto, figgio do re defonto, o quæ o godiva de l'appoggio segge de l'Aostria, pe avei riconosciúo a validitæ da Pramattica Sançion, segge da Ruscia, pe avei acconsentio a-a cescion da Curlandia a E.J. Biron, favoiio da zariña; e Stanislao Leszczyński, za rivâ de Aogusto II e protetto de Carlo XII de Sveççia durante l’urtima goæra do Nord, nonché sœuxo de Luigi XV, e quindi candidao obrigao da França. Quest’urtimo, o 1° sett. 1733, o fu eletto da-a Dieta polacca co-ina maggiorança sciacante; tuttavia a minorança, forte do prinçipio de l'unanimitæ recesta pe l’eleçion, a domandò l’intervento di Rusci che, penetræ in Polonia, appogion una segonda eleçion favoeive a Federigo Aogusto. A França inte l'ottobre do mæximo anno a diciarò guæra a l'Aostria: i so alliæ ean o Piemonte e a Spagna, tutti doi dexidioxi de estende o so dominio inta penizoa a danno di Asburghi.
I œuviaçioin belliche, protrætese pe un biennio (ott. 1733-ott. 1735), se desgugettan prevalentemente in Itallia. E forçe franco-sarde, a-o comando do Carlo Manoælo III, occupon sença noteive oppoxiçion squæxi tutta a Lombardia, compreizo Milan, ma eccettoao Mantoa. A sciorte de questa forteçça a l'arestò indeciza, perché o Carlo Manoælo o no l'intendeiva parteçipâ energicamente a-a so occupaçion, sença ótegnî primma di aseguaçioin precize in sce-o futúo stato politico de quella çittæ. A Spagna, e in particolâ Elizabetta Farneize, moggê de Feipo V, no soddisfæta de ótegnî, in caxo de exito favoeive da guæra, e Doe Siçillie e a Toscaña pe Carlo e Feipo de Borbon, a l'aspiava ascì a-o possesso da Lombardia, promissa da-a França insemme a-o Mantoan (ma quest’urtimo in forma dubitativa) a-o re sardo.
Mentre pertanto, pe di motivi polittichi, e opiaçioin franco-sarde stagnavan de nanti Mantoa, i Spagnolli, sbarcæ con 30.000 ommi a Livorno, intræ inta Toscaña e uniise a-e forçe provegninte da Parma e Piaxença, a-o comando do conte J. de Montemar, mossan a-a conquista de Nappoli, che occupon o 15 mazzo 1734. A-a cheita da capitâ seguì ben fîto l’occupaçion de tutto o regno e da mæxima Seçillia. O successo di arme spagnolle o no resciorve' tuttavia a disputa alliâ in sce Mantoa.
Ma da-o disciddio sabaodo-borbonego o no ótègne rizurtæ poxitivi l’Aostria; into 1734 (29 zugno, battaggia de Parma) i imperiæ fun sconfiti e into 1735 L. Königsegg Rothenfels, nœuvo comandante de so forçe, o prefei retiâse otra l’Adexe a l'avexinâse di Spagnolli.
A scituaçion de Mantoa assediâ a vegniva tuttavia de giorno in giorno sempre ciu critica, e into luggio do 1735 l’imperatô Carlo VI, riconosciuo l’opportunitæ de poñe termine a-o conflíto, o propoze direttamente a-o cardenâ Fleury, responsabile da politica estera françeize, a començæga de trattative de paxe; i negoçiæ, conduti in gran segretto a Vienna, porton a-a firma di preliminæ de paxe (3 ott. 1735) e o 1° dic. do mæximo anno a Mantoa fu stipulao un armistiççio tra e forçe imperiæ e quelle françeize. A l'accordio intervegnúo tra e doe potençe tradiçionalmente rivæ dovette cegâse o Carlo Manoælo III, constreito a renonçiâ a-e so preteize in sce tutta a Lombardia; e infin a Spagna ascì a se rassegnò a-o fallimento do so cian egemonico in Italia (febbr. 1736).
A paxe definitiva a fu concruza solo doi anni doppo a caoza da controverscia sciorta tra Pariggi e Vienna in sce-o trasfeimento da sovranitæ da Loreña a Stanislao Leszczyński, a-o quæ a l'ea destinâ in vitaliççio a norma di preliminæ de Vienna; a diplomaçia françeize a ne domandava l’immediâ ezecuçion, mentre quella aostriaca a-o subordinava a-a morte de l'urtimo de Meeghi, evento ch'o l' aviæ permisso a Françesco de Loreña a permuta aotomatica da Loreña co-a Toscaña. A morte de Gian Gaston de Meghi, sorvezonta into 1737, a reize poscibile l’immediao insediamento segge de Stanislao che de Françesco.
O 18 nov. 1738 a Vienna fu firmao a paxe definitiva. Stanislao, pù renonçiando a-a Polonnia, o conservò o tittolo de re e o riçevette, vitta naturâ durante, Nancy, o ducato de Loreña e a contea de Bar, levæ a-o ducca Françesco de Loreña, ch'o l'ótègne in compenso o granducato de Toscaña. A-a morte do Leszczyński a Loreña a saiæ passâ a-a França, ch'a riconobbe ascì a Prammatica Sançion de Carlo VI.
In Itallia l’Aostria a cedeiva Nappoli, a Siçillia e o Stato di presciddi a Carlo de Borbon, figgio da Zabetta Farneize e ducca de Parma; in compenso l’Aostria a riçeveiva quest’urtimo ducato.
Carlo Manoælo III o l'esteize a propria sovranitæ fin a-o Tiçin con l’acatto de Novæa e de Tortoña e o l'ebbe otr'a ço i fœüdi de Langhe.
Atri progettiModìfica
- Wikimedia Commons a contêgne di files in sce Goæra de sucescion polacca


text:
Appennin ligure
L'Appennin ligure o l'è o primmo træto de l'Appennin settentrionâle. O seu monte ciù erto o l'è o Monte Maggiorasca (1809 m s.l.m.) inta provinsa de Parma.
DescriçionModìfica
L'Appennin ligure o comprende çinque regioìn: Liguria (Provinsa de Sann-a, Çitæ metropolitann-a de Zêna e Provinsa de Spesa), Piemonte (Provinsa de Lisciandria), Lombardia (Provinsa de Pavia), Emilia-Romagna (Provinsa de Piacensa e Provinsa de Parma) e Toscann-a (Provinsa de Massa-Carrara). Un di monti ciù erti de l'Appennin ligure o l'è o Monte Antoa (1597 m s.l.m.).
Âtri progèttiModìfica
- Wikimedia Commons a contêgne di files in sce Appennin ligure


text:
Template:Binellàggio
E instruçioìn chi de sótta són contegnûe inta sotopàgina Template:Binellàggio/man (modìfica·cronologîa)
Quésto template o serve a indicâ o nómme de 'n comûne abinelòu, asémme a-a bandêa do stâto into quæ o se trœva e a l'ànno da-o quæ o l'è atîvo o binellàggio. Da adêuviâ inte l'ànbito de vôxe de comûni.
Scintàsci
{{Binellàggio|stâto= |çitæ= |ànno= |link= }}
Òpû inserî i valoî sénsa e etichétte "nómmeparàmetro=", rispetando però l'órdine.
I doî paràmetri
stâto e
çitæ son òbligatöi,
ànno e
link son pe cóntra facoltatîvi.
Paràmetri
- O paràmetro
stâtoo pœ êse o nómme do stâto òpû o seu còdice ISO 3166; dæta l'existénsa de divèrsce grafîe in sce lij.wiki o l'è consegiòu adêuviâ o còdice ISO. Pe âtre informaçioîn védde o Template:Bandêa ascì.
- O paràmetro
çitæo l'è o nómme da çitæ sénsa wikilink.
- O paràmetro
linko l'è o tìtolo da vôxe dedicâ a-a çitæ inte lij.wiki into câxo ch'o foîse divèrso da-o nómme da çitæ, prezénpio San Cristoffa (comùn).
- O paràmetro
ànnoo indica l'ànno da-o quæ o l'è atîvo o binellàggio tra i doî comûni, da inserî sénsa wikilink
Ezénpi d'ûzo
Template corelæ
Dæti pe VisualEditor
A tabélla TemplateData chi de sótta a l'é contegnûa inta sotapàgina Template:Binellàggio/TemplateData (modìfica·cronologîa)
Template pe indicâ o nómme de 'n comûne abinelòu, asémme a-a bandêa do stâto into quæ o se trœva e a l'ànno da-o quæ o l'è atîvo o binellàggio. Da adêuviâ inte l'ànbito de vôxe de comûni.


text:
Bahía Blanca (Argentinn-a)
Bahía Blanca a l'è ûnn-a de çittæ portuâli ciû importanti de l'Argentinn-a. A se scittoa a sûd da provinsa de Buenos Aires, into çentro-est da naçion.
GeògrafiaModìfica
Scibben ch'a çittæ a s'attrêuva a squæxi 10 km. da a costa de l'Oçeano Atlantico, a l'è attaccâ a di âtri çentri ûrben insciâ costa comme o porto de Ingeniero White. A g'ha 'na popolassion de 274.509 ab. (2001) e i sêu abitanti vegnan ciammæ bahienses.
StöiaModìfica
Pòsti de interèsseModìfica
EconomiaModìfica
ColtûaModìfica
ManifestaçioinModìfica
Feste e fëeModìfica
ComunicaçioinModìfica
Âtri progèttiModìfica
- Wikimedia Commons a contêgne di files in sce Bahía Blanca


text:
Feipo II Aogusto
Feipo II Aogusto (fr. Philippe-Auguste) o l'é stæto re de França (Parigi 1165 - Mantes-Gascicourt 1223).
Vìtta[modìfica | modìfica wikitèsto]
Figgio de Luigi VII e de Adele de Champagne, o successe a-o poæ into 1180.
Continoando a politica paterna d'afermaçion do poei regio in sce-e ciu possente famigge fœüdæ, o l'indebolì succescivamente e case de Champagne, de Fiandra e de Borgogna. O se vóze' da pœu a combatte i mæximi re d'Inghiltæra, ch'ean a un tempo in França uña de dinastie fœüdæ ciu possente e inquete. A lotta començâ con un corpo de man do Feipo in sce Issoudun, a fu interotta a l'improvista co-a paxe de Châteaoroux (zugno 1187), pe-a quæ o re d'Inghiltæra Enrico II o cedeiva a-a França di teritoi into Vermandois, in cangio de noççe de so figgio, Zane (dito da pœu "Sença Tæra"), co-a figgia do Feipo. Repigiao tuttavia a lotta, l'Enrico II, sconfito, o moiva doppo avei firmao una paxe umiliante (trattao de Azay-le-Rideau, 6 luggio 1189). Intanto ferveiva i preparativi do Feipo pe-a terça croxâ ch'o l'intrapreize insemme co l'imperatô Federigo Barbarossa e o re d'Inghiltæra Ricardo Cœu de Lion: o s'imbarcò a Zena, dirizendose a San Zane d'Acri, dove i crestien aveivan concentrao tutti i so sforsci pi arancâ a çittæ a-i mussurmoen. Gh'ariescin doppo de penose vexende (1191).
Tornao in patria, profittando de l'assença do Ricardo Cœu de Lion ch'o l'ea prexonê, o l'attaccò i teritoi ingreixi in Normandia, continoando a guæra ascì doppo a liberaçion do Ricardo e contra o so successô Zane Sença Tæra, sença risparmio de corpi dovendo frontezzâ a contemporania rebellion de quarche fœüdatai françeixi; o l'ariescì a assestâ infin, con de sucescive vittoie, un corpo decixivo a-a potença ingleize in França ocupando Normandia, Bretagna, Poitou e Aquitania, malgrao l'apoggio de pappa Innocenço III a-i Ingleixi (1208). Into 1213 o çercò vanamente de portâ a guæra in sce-o sœu mæximo de l'Inghiltæra; da pœu o l'apoggiò o Federigo II de Svevia, inta conquista do poei imperiâ, contra l'Otton de Brunswick, vinçendo quest'urtimo inta battaggia de Bouvines (1214), inta quæ o sconfisse ascì doi potenti fœüdatai rebelli, o conte de Fiandra e o conte de Boulogne.
O fu o momento curminante da possança do Feipo, ch'o se vózètte a-o consolidamento di risurtæ za ótegnui arembandose a-e organizzaçioin çittadiñe contro a fœüdalitæ. O conservò attezamento indipendente inti riguardi do papato, segge a propoxito do so divorçio da Ingeborg de Danimarca (ch'o l'aveiva sposao in segonde noççe into 1193), segge inti riguardi da politica ingleize, segge pe-e continue limitaçioin a-o poei di vescovi.
Politico abile e acorto, tenaxe inta realizzaçion di so cen, o Feipo o fondò in sce de sade base a monarchia françeize.
Colegaménti esterni[modìfica | modìfica wikitèsto]
- Wikimedia Commons a contêgne di files in sce Feipo II Aogusto


text:
Wikipedia:Archìvio generâle
Bar[modìfica wikitèsto]
Vêgio[modìfica wikitèsto]
- Archìvio 2008
- Archìvio 2009
- Archìvio 2010
- Archìvio 2011
- Archìvio 2012
- Archìvio 2013
- Archìvio 2014
- Archìvio 2015
- Archìvio 2016
- Archìvio 2017
Nêuvo[modìfica wikitèsto]
Pòrtego da comunitæ[modìfica wikitèsto]
Archìvio da "Discûscioîn Wikipedia:Pòrtego da comunitæ"[modìfica wikitèsto]
Wikipediàn[modìfica wikitèsto]
2022[modìfica wikitèsto]
Comunicaçioìn[modìfica wikitèsto]
In brêve[modìfica wikitèsto]
Seténbre[modìfica wikitèsto]
01 : Statistiche 2022. lij.wiki a l'é a-o 156° pòsto, co 11.027 paggine de contegnûi e co 1.737.189 pòule in tùtte e paggine de contegnûo. A meddia de modiffiche pe paggina a l'é 8,73. E Biografie son 747. E Vôxe biografiche con còdici de contròllo de outoritæ son 541. E Vôxe no biografiche con còdici de contròllo de outoritæ son 4.218. E modifiche, a partî da l'installaçion de lij.wiki, son 232.422. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!!
Agósto[modìfica wikitèsto]
01 : Statistiche 2022. lij.wiki a l'é a-o 154° pòsto, co 10.878 paggine de contegnûi e co 1.529.545 pòule in tùtte e paggine de contegnûo. A meddia de modiffiche pe paggina a l'é 8,64. E Biografie son 736. E Vôxe biografiche con còdici de contròllo de outoritæ son 519. E Vôxe no biografiche con còdici de contròllo de outoritæ son 4.187. E modifiche, a partî da l'installaçion de lij.wiki, son 226.092. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!!
Lùggio[modìfica wikitèsto]
08 : A Wikipedia in Lìgure a l'é arivæ a 11.000 vôxe!
01 : Statistiche 2022. lij.wiki a l'é a-o 155° pòsto, co 10.997 paggine de contegnûi e co 1.727.387 pòule in tùtte e paggine de contegnûo. A meddia de modiffiche pe paggina a l'é 8,67. E Biografie son 744. E Vôxe biografiche con còdici de contròllo de outoritæ son 537. E Vôxe no biografiche con còdici de contròllo de outoritæ son 4.215. E modifiche, a partî da l'installaçion de lij.wiki, son 230.577. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!!
Zùgno[modìfica wikitèsto]
01 : Statistiche 2022. lij.wiki a l'é a-o 155° pòsto, co 10.972 paggine de contegnûi e co 1.694.356 pòule in tùtte e paggine de contegnûo. A meddia de modiffiche pe paggina a l'é 8,66. E Biografie son 744. E Vôxe biografiche con còdici de contròllo de outoritæ son 537. E Vôxe no biografiche con còdici de contròllo de outoritæ son 4.212. E modifiche, a partî da l'installaçion de lij.wiki, son 229.815. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!!
Màzzo[modìfica wikitèsto]
01 : Statistiche 2022. lij.wiki a l'é a-o 154° pòsto, co 10. 960 paggine de contegnûi e co 1.658.045 pòule in tùtte e paggine de contegnûo. A meddia de modiffiche pe paggina a l'é 8,65. E Biografie son 744. E Vôxe biografiche con còdici de contròllo de outoritæ son 538. E Vôxe no biografiche con còdici de contròllo de outoritæ son 4.208. E modifiche, a partî da l'installaçion de lij.wiki, son 229.115. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!!
Arvî[modìfica wikitèsto]
01 : Statistiche 2022. lij.wiki a l'é a-o 154° pòsto, co 10.945 paggine de contegnûi e co 1.593.482 pòule in tùtte e paggine de contegnûo. A meddia de modiffiche pe paggina a l'é 8,65. E Biografie son 743. E Vôxe biografiche con còdici de contròllo de outoritæ son 536. E Vôxe no biografiche con còdici de contròllo de outoritæ son 4.205. E modifiche, a partî da l'installaçion de lij.wiki, son 227.799. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!!
Màrso[modìfica wikitèsto]
01 : Statistiche 2022. lij.wiki a l'é a-o 154° pòsto, co 10.910 paggine de contegnûi e co 1 .578.237 pòule in tùtte e paggine de contegnûo. A meddia de modiffiche pe paggina a l'é 8,65. E Biografie son 742. E Vôxe biografiche con còdici de contròllo de outoritæ son 535. E Vôxe no biografiche con còdici de contròllo de outoritæ son 4.199. E modifiche, a partî da l'installaçion de lij.wiki, son 227.005. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!!
Frevâ[modìfica wikitèsto]
01 : Statistiche 2022. lij.wiki a l'é a-o 154° pòsto, co 10.878 paggine de contegnûi e co 1.529.545 pòule in tùtte e paggine de contegnûo. A meddia de modiffiche pe paggina a l'é 8,64. E Biografie son 736. E Vôxe biografiche con còdici de contròllo de outoritæ son 519. E Vôxe no biografiche con còdici de contròllo de outoritæ son 4.187. E modifiche, a partî da l'installaçion de lij.wiki, son 226.092. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!!
.
Zenâ 2022[modìfica wikitèsto]
31 : Arbenganese o l'é stæto elètto aministratô.
01 : Statistiche 2021. lij.wiki a l'é a-o 153° pòsto, co 10.847 paggine de contegnûi e co 1.494.859 pòule in tùtte e paggine de contegnûo. A meddia de modiffiche pe paggina a l'é 8,63. E Biografie son 726. E Vôxe biografiche con còdici de contròllo de outoritæ son 507. E Vôxe no biografiche con còdici de contròllo de outoritæ son 4.028. E modifiche, a partî da l'installaçion de lij.wiki, son 225.267. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!
2021[modìfica wikitèsto]
Comunicaçioìn[modìfica wikitèsto]
- 22 Màrso 2021
Scialla, Scialla! Semmo arivæ a 10 000 (Dêxemilla) vôxe in questa Wiki! Graçie 10 000 vòtte a tûtti!!! Alêgri!
In brêve[modìfica wikitèsto]
Dexénbre[modìfica wikitèsto]
01 : Statistiche 2021. lij.wiki a l'é a-o 152° pòsto, co 10.822 paggine de contegnûi e co 1.457.655 pòule in tùtte e paggine de contegnûo. A meddia de modiffiche pe paggina a l'é 8,63. E Biografie son 720. E Vôxe biografiche con còdici de contròllo de outoritæ son 502. E Vôxe no biografiche con còdici de contròllo de outoritæ son 4.174. E modifiche, a partî da l'installaçion de lij.wiki, son 224.617. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!
Novénbre[modìfica wikitèsto]
01 : Statistiche 2021. lij.wiki a l'é a-o 152° pòsto, co 10.796 paggine de contegnûi e co 1.433.555 pòule in tùtte e paggine de contegnûo. A meddia de modiffiche pe paggina a l'é 8,62. E Biografie son 719. E Vôxe biografiche con còdici de contròllo de outoritæ son 500. E Vôxe no biografiche con còdici de contròllo de outoritæ son 4.156. E modifiche, a partî da l'installaçion de lij.wiki, son 223.835. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!
Otóbre[modìfica wikitèsto]
01 : Statistiche 2021. lij.wiki a l'é a-o 152° pòsto, co 10.771 paggine de contegnûi e co 1.405.032 pòule in tùtte e paggine de contegnûo. A meddia de modiffiche pe paggina a l'é 8,64. E Biografie son 715. E Vôxe biografiche con còdici de contròllo de outoritæ son 497. E Vôxe no biografiche con còdici de contròllo de outoritæ son 4.144. E modifiche, a partî da l'installaçion de lij.wiki, son 222.805. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!
Seténbre[modìfica wikitèsto]
01 : Statistiche 2021. lij.wiki a l'é a-o 152° pòsto, co 10.748 paggine de contegnûi e co 1.362.347 pòule in tùtte e paggine de contegnûo. A meddia de modiffiche pe paggina a l'é 8,65. E Biografie son 713. E Vôxe biografiche con còdici de contròllo de outoritæ son 492. E Vôxe no biografiche con còdici de contròllo de outoritæ son 4.135. E modifiche, a partî da l'installaçion de lij.wiki, son 221.636. E Vôxe con muxica son 31, e Vôxe parlæ son 9. In bótto in avànti! Gh'é de bezeugno de perseverâ e de continoâ, sénpre de ciù!
Agósto[modìfica wikitèsto]
25 : Prìmma pàgina scrîta in inperiéize
12 : Prìmma pàgina scrîta in garescìn
5 : N.Longo o l'é stæto elètto aministratô.
01 : Statistiche 2021. lij.wiki a l'é scugià a-o 152° pòsto, co 10.656 paggine de contegnûi e co 1.314.175 pòule in tùtte e paggine de contegnûo. A meddia de modiffiche pe paggina a l'é 8,64. E Biografie son 710. E Vôxe biografiche con còdici de contròllo de outoritæ son 491. E Vôxe no biografiche con còdici de contròllo de outoritæ son 4.025. E modifiche, a partî da l'installaçion de lij.wiki, son 217.346. E Vôxe con muxica son 31, e Vôxe parlæ son 9. Gh'é de bezeugno de perseverâ e de continoâ, sénpre de ciù!
Lùggio[modìfica wikitèsto]
06 : Prìmma pàgina scrîta in ormeàsco
01 : Statistiche 2021. lij.wiki a l'é a-o 151° pòsto, co 10.502 paggine de contegnûi e co 1.246.272 pòule in tùtte e paggine de contegnûo. A Meddia de modiffiche pe paggina a l'é 8,48. E Biografie son 699. E Vôxe biografiche con còdici de contròllo de outoritæ son 480. E Vôxe no biografiche con còdici de contròllo de outoritæ son 3.952. E modifiche, a partî da l'installaçion de lij.wiki, son 211.268. E Vôxe con muxica son 31, e Vôxe parlæ son 4. In bótto in avànti! Gh'é de bezeugno de perseverâ e de continoâ, sénpre de ciù!
Zùgno[modìfica wikitèsto]
06 : Nêuva inmàgine pe-a Pagina prinçipâ.
01 : Statistiche 2021. lij.wiki a l'é avansâ a-o 150° pòsto, co 10.441 paggine de contegnûi e co 1.171.802 pòule in tùtte e paggine de contegnûo. E Biografie son 663. E Vôxe biografiche con còdici de contròllo de outoritæ son 442. E Vôxe no biografiche con còdici de contròllo de outoritæ son 3.919. E modifiche, a partî da l'installaçion de lij.wiki, son 208.309. E Vôxe con muxica son 31, e Vôxe parlæ son 4. In gràn bótto in avànti! Gh'é de bezeugno de perseverâ e de continoâ, sénpre de ciù!
Màzzo[modìfica wikitèsto]
23 : A prìmma paggina scrita in arbenganese
22 : A prìmma paggina scrita in finarìn
09 : A prìmma paggina scrita in bunifazzin
01 : Statistiche 2021. lij.wiki a l'é avansâ a-o 151° pòsto, co 10.261 paggine de contegnûi e co 1.134.671 pòule in tùtte e paggine de contegnûo. E Biografie son 645. E Vôxe biografiche con còdici de contròllo de outoritæ son 422. E Vôxe no biografiche con còdici de contròllo de outoritæ son 3.743. E modifiche, a partî da l'installaçion de lij.wiki, son 205.161. E Vôxe con muxica son 31, e Vôxe parlæ son 4. In bótto in avànti! Gh'é de bezeugno de perseverâ e de continoâ, sénpre de ciù!
Arvî[modìfica wikitèsto]
01 : Statistiche 2021. lij.wiki a l'é avansâ a-o 152° pòsto, co 10.228 paggine de contegnûi e co 1.088.970 pòule in tùtte e paggine de contegnûo. E Biografie son 642. E Vôxe biografiche con còdici de contròllo de outoritæ son 420. E Vôxe no biografiche con còdici de contròllo de outoritæ son 3.720. E modifiche, a partî da l'installaçion de lij.wiki, son 202.595. E Vôxe con muxica son 30, e Vôxe parlæ son 4. In gràn bótto in avànti! Gh'é de bezeugno de perseverâ e de continoâ, sénpre de ciù!
Màrso[modìfica wikitèsto]
22 : A Wikipedia Lìgure arriva a 10 000 vôxe!
01 : Statistiche 2021. lij.wiki a l'é avansâ a-o 164° pòsto, co 7.563 paggine de contegnûi e co 990.935 pòule in tùtte e paggine de contegnûo. E Biografie son 639. E Vôxe biografiche con còdici de contròllo de outoritæ son 417. E Vôxe no biografiche con còdici de contròllo de outoritæ son 2.066. E modifiche, a partî da l'installaçion de lij.wiki, son 196.183. E Vôxe con muxica son 30, e Vôxe parlæ son 4. In gràn bótto in avànti! Gh'é de bezeugno de perseverâ e de continoâ, sénpre de ciù!
Frevâ[modìfica wikitèsto]
01 : Statistiche 2021. lij.wiki a l'é avansâ a-o 185° pòsto, co 5.683 paggine de contegnûi e co 918.949 pòule in tùtte e paggine de contegnûo. E Biografie son 637. E Vôxe biografiche con còdici de contròllo de outoritæ son 416. E Vôxe no biografiche con còdici de contròllo de outoritæ son 2.053. E modifiche, a partî da l'installaçion de lij.wiki, son 188.438. E Vôxe con muxica son 29, e Vôxe parlæ son 4. In gràn bótto in avànti! Gh'é de bezeugno de perseverâ e de continoâ, sénpre de ciù!
Zenâ[modìfica wikitèsto]
01 : Statistiche 2021. lij.wiki a l'é scugiâ a-o 197° pòsto, co 4.460 paggine de contegnûi e co 883.330 pòule in tùtte e paggine de contegnûo. E Biografie son 635. E Vôxe biografiche con còdici de contròllo de outoritæ son 416. E Vôxe no biografiche con còdici de contròllo de outoritæ son 2.023. E modifiche, a partî da l'installaçion de lij.wiki, son 185.408. E Vôxe con muxica son 28, e Vôxe parlæ son 4. Gh'é de bezeugno de scrive quarcösa de ciù!
2020[modìfica wikitèsto]
Comunicaçioìn[modìfica wikitèsto]
- 1 agosto 2020
A-a fìn de lùggio a Wikivivagna a l'é divegnûa indipendente, sàiva a dî ch'a no dipende ciù da-a Wikisource globâle. O zoêno spezìn Samuele2002 o l'é divegnûo aministratô da Wikivivagna. O contribûto ciù inportante pe realizâ questa indipendensa o l'é stæto dæto da-o Giromìn Cangiaxo ch'o l'à tradûto (e o continua a tradûe) tùtta l'interfaccia pe-a Wikivivagna e a nòstra Wikipedia. Conplimenti e augûri a tùtti doî!
- 14 lùggio 2020
L'é sciortîo 'n interesante artìcolo in sciô Tabarchìn scrîto da Fiorenzo Toso: sciachæ chi.
E chi gh'é 'n belìscimo testo scrîto e lezûo in zeneize da-o Fiorenzo Toso.
- 23 Màrso 2020
O l'é prezénte in scê YouTube in filmìn in sciâ lengoa zeneize pubricòu da 'n canâ specializòu inte lengoe do mondo e de difuxon internaçionâle. O filmìn o l'é stæto realizòu graçie a Giodiassi5, a-i aministratoî e a-e consulense de âtri wikipedién, co-o fìn de fâ conosce o ciù poscibile o zeneize e a lengoa ligure. Chi gh'é o ligàmme: https://www.youtube.com/watch?v=O0qupghwU5o
- 3 Frevâ 2020
Scialla, scialla: a-i 4 d'Àrvî che vén, inta "Libreria Paolina" in Ciàssa Mateòtti ghe saiâ a prezentaçión di Evangêi, libbro tradûto da-o Rîco Carlini e publicòu da-a câza editrice ERGA.
In brêve[modìfica wikitèsto]
Dexénbre[modìfica wikitèsto]
01 : Statistiche 2020. lij.wiki a l'é scugiâ a-o 197° pòsto, co 4.421 paggine de contegnûi e co 869.975 pòule in tùtte e paggine de contegnûo. E Biografie son 628. E Vôxe biografiche con còdici de contròllo de outoritæ son 408. E Vôxe no biografiche con còdici de contròllo de outoritæ son 1.975. E modifiche, a partî da l'installaçion de lij.wiki, son 184.483. E Vôxe con muxica son 28, e Vôxe parlæ son 4. Gh'é de bezeugno de scrive quarcösa de ciù!
Novénbre[modìfica wikitèsto]
01 : Statistiche 2020. lij.wiki a l'é scugiâ a-o 197° pòsto, co 4.329 paggine de contegnûi e co 851.866 pòule in tùtte e paggine de contegnûo. E Biografie son 613. E Vôxe biografiche con còdici de contròllo de outoritæ son 395. E Vôxe no biografiche con còdici de contròllo de outoritæ son 1.872. E modifiche, a partî da l'installaçion de lij.wiki, son 183.167. E Vôxe co muxica son 28, e Vôxe parlæ son 4. Gh'é de bezeugno de scrive quarcösa de ciù!
Òtôbre[modìfica wikitèsto]
01 : Statistiche 2020. lij.wiki a l'é a-o 195° pòsto, co 4.283 paggine de contegnûi e co 840 567 pòule in tùtte e paggine de contegnûo. E Biografie son 611. E Vôxe biografiche con còdici de contròllo de outoritæ son 392. E Vôxe no biografiche con còdici de contròllo de outoritæ son 1.852. E modifiche, a partî da l'installaçion de lij.wiki, son 182 357. E Vôxe co-a mûxica son 28, e Vôxe parlæ son 4.
Seténbre[modìfica wikitèsto]
22 : O l'é stæto agiornòu l'orâio da Wikipedia Lìgure segóndo l'ôa de Rómma (CET/CEST).
01 : Statistiche 2020. lij.wiki a l'é a-o 195° pòsto, co 4.269 paggine de contegnûi e co 835. 948 pòule in tùtte e paggine de contegnûo. E Biografie son 609. E Vôxe biografiche con còdici de contròllo de outoritæ son 392. E Vôxe no biografiche con còdici de contròllo de outoritæ son 1.805. E modifiche, a partî da l'installaçion de lij.wiki, son 181.794.
Agósto[modìfica wikitèsto]
01 : Statistiche 2020. lij.wiki a l'é a-o 197° pòsto, co 4.077 paggine de contegnûi e co 810.431 pòule in tùtte e paggine de contegnûo. E Biografie son 596. E Vôxe biografiche con còdici de contròllo de outoritæ son 381. E Vôxe no biografiche con còdici de contròllo de outoritæ son 1.632. E modifiche, a partî da l'installaçion de lij.wiki, son 179.478.
Lùggio[modìfica wikitèsto]
20 : A l'é stæta creâ a Wikivivàgna Lìgure in sce lij.wikisource.org
01 : Statistiche 2020. lij.wiki a l'é a-o 198° pòsto, co 3.942 paggine de contegnûi e co 785.857 pòule in tùtte e paggine de contegnûo. E Biografie son 551. E Vôxe biografiche con còdici de contròllo de outoritæ son 351. E Vôxe no biografiche con còdici de contròllo de outoritæ son 1.139.
Zùgno[modìfica wikitèsto]
29 : Són stæti introdûti i nêuvi grùppi uténte in sciâ Wikipedia in Lìgure: Rollbacker e Mover
26 : A l'é stæta fæta a prìmma vôxe parlâ (Penarchi - File:Lijwiki-Penarchi.ogg)
20 : O sondàggio in scî Nêuvi grùppi uténte o l'é terminòu e a propòsta a l'é stæta aprovâ.
1 : Giodiassi5 o l'é stæto elètto aministratô.
1 : S4b1nuz E.656 o l'é stæto elètto aministratô.
Màzzo[modìfica wikitèsto]
Arvî[modìfica wikitèsto]
Màrso[modìfica wikitèsto]
Frevâ[modìfica wikitèsto]
Zenâ 2020[modìfica wikitèsto]
22 : Aereus646 o l'é stæto elètto aministratô.
2019[modìfica wikitèsto]
Comunicaçioìn[modìfica wikitèsto]
- 15 Dexénbre 2019
Salûo a tùtti, sabbo 21 de dexénbre, a quatt'ôe dòppo disnâ, ghe saià o tradiçionâle confêugo a Zêna in Ciassa de Ferari. Saieiva 'n'ocaxón pe incontrâse pe niâtri da Wikipedia Lìgure. Pe contatti poéi scrîve inta mæ pàgina de discusción. Scignorìa!
- 12 Novénbre 2019
L'Universcitæ de Innsbruck a l'é aprêuvo a terminâ 'n progetto de vocabolâio zeneize-italiàn a-a pàgina https://romanistik-gephras.uibk.ac.at/content?page=home . GEPHRAS o l’é o primmo diçionäio de combinaçioin zeneise-italian. Informaçioin dettaggiæ in sciô progetto s’attreuvan chi. O diçionäio o l’é in sciâ ræ da-o comenso do progetto, ma e intræ no saian definitive fin a-o frevâ do 2020. O progetto o l’é finançiou da-o fondo do stato austriaco pe-a reçerca (FWF).
- 2 Òtôbre 2019
Sòcci de A Compagna confèrman che into nêuvo Android gh'é òua anche a tastêa zenéize-lìgure lij.
- 1 Seténbre 2019
L'uténte JeanM o l'à misso in sciâ ræ a verscion d'anteprimma do Cazassa e de l'Oliviêri digitâle: http://ligu.re/ Coménti, crìtiche e sugeriménti son tùtti bén acetæ e incoragiæ, e coscì anche i contribûti.
- 10 de agosto 2019
L'aministratô Luensu1959 o l'à òrganizòu pe-i colaboratoî de Wikipedia Lìgure 'n incontro a Cazélla a l'òstàia "Antica Trattoria Del Bado". Gh'êa o tradutô Rîco Carlini e o prescidénte da Compagna de Zena Franco Bampi. Émmo parlòu de tùtto, da-o futûro do Zenéize a-a situaçion da nòstra Wiki, scinn'a-a publicaçion di Evangêi do Carlini, òua che a revixon da sò traduçion a l'é finîa. Scignorîa!
- 1 zenâ 2019
- Scialla, scialla, Badano5 o l'é stæto riconfermòu aministratô! Conpliménti! Tanti aogûri de bon travaggio!
Badano5 o restiâ in càrega comme aministratô da nòstra Wiki scin a-i 3 de zenâ do 2020.
In brêve[modìfica wikitèsto]
Dexénbre[modìfica wikitèsto]
Novénbre[modìfica wikitèsto]
Gh'é l'Universcitæ de Innsbruck ch'a l'é aprêuvo a terminâ 'n progetto de vocabolâio zeneize-italiàn a-a pàgina https://romanistik-gephras.uibk.ac.at/content?page=home
Òtôbre[modìfica wikitèsto]
Sòcci de A Compagna confèrman che into nêuvo Android gh'é òua anche a tastêa zenéize-lìgure lij.
Seténbre[modìfica wikitèsto]
A-o primmo de seténbre se son incontræ a Üpega, inta provinsa de Cuneo, i brigaschi da Tæra Brigasca.
Agósto[modìfica wikitèsto]
Lùggio[modìfica wikitèsto]
21 : Luensu1959 o l'é stæto riconfermòu aministratô!
Zùgno[modìfica wikitèsto]
Màzzo[modìfica wikitèsto]
Arvî[modìfica wikitèsto]
Màrso[modìfica wikitèsto]
Frevâ[modìfica wikitèsto]
Zenâ 2019[modìfica wikitèsto]
1 : Badano5 o l'é stæto riconfermòu aministratô pe 'n anno intrêgo.
2018[modìfica wikitèsto]
Comunicaçioìn[modìfica wikitèsto]
- 22 dexénbre 2018
- O pròscimo confêugo o se tegniâ a Zêna a-i 22 de dexénbre do 2018 de dòppo disnâ.
- 14 agósto 2018
- Doî di tréi aministratoî atoâli, Luensu1959 e o Feipìn, se son incontræ a Buzàlla a-i 10 d'agosto do 2018 a l'östàja "Banco Rosso". Gh'êa anche o tradutô Rîco Carlini, o prescidénte d'A Compagna de Zêna, Franco Bampi, e Præ Carbón do santuâio da Vitöria. O têma o l'é stæto quello de comme fâ pe trovâ in finançiamento pe-a publicaçión di Evangêi tradûti da-o Rîco Carlini. O Præ Carbón o l'é aprêuvo a fâ 'na revixón da traduçión. O Carlini, into méntre, o s'é misso a tradûe i Atti di Apòstoli ascì.
- 16 lùggio 2018
- Scialla, scialla, Luensu1959 o l'é stæto riconfermòu aministratô! Conpliménti! Chi in sce Wikimedia gh'é a riconferma. Tanti aogûri de bon travaggio!
- 22 zùgno 2018
- Finisce a votaçión de Badano5 pe elêze 'n âtro aministratô.
- 1 màzzo 2018
- O Bar de Wikipedia o l'é stæto seròu e sostitoîo da-o Wikipediàn.
- 17 màrso 2018
- Wiki Lìgure a l'é vîva e a vâ avanti co-i contribûti de tùtti! Semmo aprêuvo a fâ di cangiaménti: o l'é necesâio fâ di cangiamenti pe avéi de discuscioìn ciù vixìbili e ciæ pe tùtti. Emmo prinçipiòu a dâ recàtto in sciô Pòrtego da comunitæ e voémmo archiviâ e discuscioìn vêge de ànni inte 'na seçión ciamâ "Archìvio". Cómme poéi védde, gh'é za a seçión "O Wikipediàn", e chi o saiâ poscibile, prezénpio, védde e novitæ ciù recénti da letiatûa in zenéize. Si terrà conto anche di video e altro materiale multimediale da inserire sulla nostra Wiki per rendere la consultazione più reale, vivida e piacevole. Sarà questo "Wikipediàn" un "Bar" più completo, sostituendosi a lui. Chi veu dâ di sugerimenti, peu scrîve òua in sciô "Pòrtego da comunitæ" opûre in sciô "Bar". Scignorîa a tùtti!
In brêve[modìfica wikitèsto]
Dexénbre[modìfica wikitèsto]
A-i 30 de dexénbre se son incontræ a Seravàlle Scrivia i doî aministratoî Luensu1959 e Badano5: se son incontræ in Âta Ligùria a mezza stradda perché un o vîve a Romma e l'âtro o vîve a Grenoble!
L'é nasciûa a-o prinçipio de dexénbre a tersa figìnn-a do Feipìn, za aministratô da nòstra Wiki e vice-prescidénte da Compagna into pasòu. Augùri de tùtto cheu! O Feipìn o n'à scrîto a niâtri coscì:
"No poei imaginâ cös'o l'ê
Sentî a feliçitæ de-e dôe figìnn-e
Quande àn saciûo, belle stelìnn-e
Che n'âtro astro nêuo o gh'é
Inta vitta de seu câi a luxî
A l'é a Cecilia, a se ciamma coscì
E no se fâ pe dî, ma intanto dilla
A l'é nasciûa into giorno do Balilla!
Novénbre[modìfica wikitèsto]
Òtôbre[modìfica wikitèsto]
15 : Quande i polìtichi parlan in zenéize de Zena e de consegoénse pe-a çitæ a càoza do ponte ch'o l'é deruòu. Amîa chi inta trasmisción "Ligùria ancheu".
1 : Aregordémose ògni tanto de dâ 'n'eugiâ chi a-a rùbrica "Ligùria ancheu" in sciô Primo Canale!
Seténbre[modìfica wikitèsto]
9 : Feipìn o l'é deschèito automaticamente da-a càrega de aministratô pe inativitæ.
Agósto[modìfica wikitèsto]
14 : A-i 14 d'agósto 2018 o l'é derûo o pónte Morandi a Zêna. Chi gh'é 'na poexîa dedicâ a-o pónte, a Zêna e a tùtti i zeneixi:
Derûa in pónte, Derûa 'na stradda, Derûan i nervi de chi, Segûo, O pénsa: Poéivo êse la.
Derûa 'na çitæ, Òua ciù izolà, Derûa a sò economía, Frágile e insegûa.
Derûa a fêde, Ne-o çè, Ne-o destìn, Ne-a vitta.
Derûan e brássa De chi o spála, Derûa, pezánte, O magón, In sce nòstre spalle.
Tûtto o derûa Fêua che noiâtri. Génte dûa, Inospitále, Morciónn-a e Co-a tèsta comme 'n masabécco, Pe chi o no ne conosce.
Génte che travaggia, Camálli, Portoâli, Carbounée. Artexánn-i, Banchiêri, Capitann-i e Mainè. Villan in scê prîe.
Superbi, Òrgogliôzi. Fêi!
Inscìste, Inutilmente, O çê, In scia nòstra çitæ.
Che da ægua, Brátta, Róvinn-e e Bombe, A l'é sempre sciortìa.
E alôa "che l'inse!", Zêna, Domán ti saiæ ancón ciú bella!
Lùggio[modìfica wikitèsto]
16 : Luensu1959 o l'é stæto riconfermòu aministratô pe sei meixi. Chi gh'é a conferma di Stewards
Zùgno[modìfica wikitèsto]
23 : Badano5 o l'é stæto elètto aministratô pe sei meixi. Chi gh'é a conferma di Stewards
Màzzo[modìfica wikitèsto]
Arvî[modìfica wikitèsto]
24 : Giromin Cangiaxo o l'é deschèito automaticamente da-a càrega de aministratô pe inativitæ.